
Hvad sker... ? 


Hvert nytår stiller ufologer sig selv det samme 
spørgsmål: »HVAD SKER DER I AR? VIL ARET 
BRINGE EN OPKLARING AF FÆNOMENET, 
ELLER. ...?« 

Vi ved det ikke, men umiddelbart er der intet, 
der tyder på, at de officielle institutioner har i 
sinde at ændre politik m.h.t. større offentlighed 
i UFO-problemet. Dog bør det vel nok nævnes, 
at den amerikanske UFO-organisation NICAP har 
hilst det nye skridt i den amerikanske UFO-poli- 
tik velkommen, idet man regner med, at Colorado 
Universitetet vil arbejde sagligt med problemerne. 
Efter oplysninger fra NICAP er Universitetet ikke 
bundet til kun at arbejde efter luftvåbnets direk¬ 
tiver, men er frit stillet m.h.t. samarbejde med 
bl.a. NICAP eller enhver enkeltperson, der måtte 
have oplysninger at stille til rådighed. Den nye 
UFO-undersøgelses-gruppe er også frit stillet 
m.h.t., hvad de ønsker at offentliggøre. NICAP 
anfører endvidere, at Colorado videnskabsman¬ 
dene heller ikke er bundet af de afgørelser og kon¬ 
klusioner, som luftvåbnet tidligere har truffet. 

Vi kan altså ikke vide, hvad der vil ske, men 
kun håbe det bedste. Derimod kan vi konstatere, 
at interessen for fænomenet i det sidste år er ste¬ 
get meget betydeligt. Det er ikke blot aviser og 
ugeblade, som viser sagen opmærksomhed, men 
også et stigende antal videnskabsmænd har udtalt 
sig i positiv retning. Flere kendte videnskabsmænd 
er gået hårdt i rette med myndighedernes be¬ 
handling af UFO-sagen. Senest har UFO-NYT fra 
NICAP fået meddelelse om, at blandt de prote¬ 
sterende videnskabsmænd finder man nu også dr. 
J. Allen Hynek, den videnskabelige leder af det 
amerikanske luftvåbens UFO-undersøgelsespro- 
gram (se notits andetsteds i bladet). 

Vi kan ikke sige noget konkret om, hvad der 
er grunden til denne holdning, men det er ganske 
påfaldende, at udviklingen på rumfartsområdet til¬ 
syneladende har skabt et gunstigere klima for de 
mange mennesker verden over, som ofrer tid og 
penge på at komme til bunds i problemet. Vi 
håber i de næste numre af UFO-NYT at kunne 
bringe en række verdenskendte personligheders 
syn på fænomenet »De flyvende tallerkener«. 


Det var med stor forbavselse, at jeg kort efter 
jul i Danmarks fjernsyn hørte en videnskabsmand 
udtale: »At han ikke turde udelukke muligheden 
af »laverestående liv« på Månen, men at man 
intet kunne sige med sikkerhed, før man kom 
derop«. En ganske enestående frimodighed, som 
ville have været utænkelig for blot få år siden. 
Udtalelsen forekommer på en måde paradoksal, 
når man betænker, at videnskaben i dag er i be¬ 
siddelse af flere oplysninger end tidligere, da man 
»helt sikkert« kunne sige. . . . 

De sidste ti år har været enestående interes¬ 
sante for den, der studerer universet. På intet 
andet videnskabeligt område har man, i løbet af 
så kort et åremål, måttet ændre så mange »kends¬ 
gerninger«, som netop på det astronomiske, og 
nu nærmer tiden sig, hvor det første menneske 
fra Jorden vil sætte foden på Månens overflade. 
Hvad vil dette menneske se og konstatere, og 
hvilken indflydelse vil eventuelle nye opdagelser 
få for udviklingen på Jorden? Igen må vi sætte 
et spørgsmålstegn, men vi bør nok følge nøje 
med i denne udvikling. Dog bør vi ikke stoppe 
vor egen aktivitet på det ufologiske område. 

De sidste 2 års stigende interesse for UFO-sagen 
har vist, at vore få foredragsholdere ikke længere 
kan klare de mange forespørgsler om foredrag. 
Vi har derfor tænkt os at opbygge en stab af 
foredragsholdere, som både har lyst og vilje til 
at give et nap med i oplysningsarbejdet, og som 
på nøgtern og saglig måde kan orientere om fæ¬ 
nomenet. Vi efterlyser derfor ufologer, som kunne 
tænke sig at være med i dette arbejde. Vi vil selv¬ 
følgelig hjælpe de pågældende med både vejledning 
og materialer til foredrag (se andetsteds i bladet). 

Til slut en opfordring til alle vore læsere. De 
kan alle være med i et aktivt oplysningsarbejde 
ved at skaffe flere abonnenter til UFO-NYT og 
ved at udbrede kendskabet til vore to brochurer 
UFO-ORIENTERING (2 kr.) og UFO-BILLED- 
HEFTET (3 kr.). Alle materialer kan bestilles ved 
vort regnskabskontor (se adressen på side 2). 

F.P. 

Hvad mener han... ? 


I fortsættelse af vor enquete om kendte person¬ 
ligheders syn på UFO-sagen bringer vi her et kort 
indlæg fra fhv. luftmarskal, Lord Dowding: 

*De har bedt mig om at skrive en artikel om 
UFOerne og deres betydning for vor fremtid. 
Det kan jeg desværre ikke, idet jeg efterhånden 
er blevet næsten blind og derfor hverken er i 
stand til at læse eller skrive selv. Imidlertid må 
De gerne benytte nedenstående, korte betragt¬ 
ninger. 

Det fremgår af dagspressen, at antallet af ob¬ 
servationer og kontakter med de flyvende taller¬ 
kener er blevet betydeligt mindre i de sidste to 
år. Dette kan være rigtigt eller forkert. Måske 
viser det kun en voksende ligegyldighed fra of¬ 
fentlighedens side. (Dette må gælde for England, 
mere end generelt, red.). 

Efter min mening er beviset for de flyvende tal- 
lerkeners tilstedeværelse alt for vægtigt til at kun¬ 


ne ignoreres. Der har været utallige observationer 
og fotografier, ja endda i eet tilfælde en skæbne¬ 
svanger kollision mellem en flyvende tallerken og 
en amerikansk jager-pilot (Mantell-sagen. red.). 
Der har fundet kontakter sted med piloter fra 
disse rumfartøjer, og der findes i det hele taget 
alt det bevismateriale, som man kan forvente, — 
og dog har offentligheden endnu ikke akcepteret 
tilstedeværelsen af disse fartøjer. 

De besøgende har ikke altid fået en venlig mod¬ 
tagelse, hvilket muligvis kan have haft en afskræk¬ 
kende virkning. Det synes også sandsynligt, at gav 
rumfolkene os de tekniske hemmeligheder, som de 
besidder, så ville nogle af vore -»brushoveder«' efter 
alt at dømme danne planer for en invasion af de 
nærmeste planeter«'. 

Med venlig hilsen. 

Dowding. 


UFOLOGI 


Skygges vi fra verdensrummet? 


To artikler af Court Haurvig. 

1. artikel. 

For femten-tyve år siden risikerede man at blive 
alvorligt til grin, hvis man fortalte, at man havde 
set et UFO, en såkaldt flyvende tallerken. I dag 
er man begyndt at se anderledes på problemet, 
anerkendte videnskabsmænd studerer det med in¬ 
teresse, omend endnu med tilbageholdenhed over 
for direkte usandsynlige beretninger. Det kan dog 
være vanskeligt at skelne mellem det fantastiske 
og realistiske, hvilket også adskillige videnskabs¬ 
mænd har erkendt. Det, der for os er naturligt 


og forståeligt, kunne jo, for væsener fra andre 
verdener, være uforståeligt, specielt hvis disse væ¬ 
sener kommer fra en anden tidsdimension. 

At kloder, udenfor vor jord, skulle være beboe¬ 
de, synes hævet over enhver tvivl. Men hvis klo¬ 
derne derude er beboede, er afstanden mellem 
dem og os så stor, at en personlig kontakt må 
synes mere eller mindre umulig. Kun hvis nogle 
af de nærmeste planeter i vort solsystem var be¬ 
folket — hvilket hidtil synes utænkeligt — ville 
der kunne blive tale om personlig kontakt. Ellers 
må vi henholde os til muligheden for at kunne få 
radiokontakt med fjernere kloder. 

Men er der nogen mulighed for, at intelligens- 
væsener allerede har besøgt os? Bunker af rap¬ 
porter besvarer spørgsmålet med et ja, idet nyere 
— og for den sags skyld også ældre — rapporter 
fortæller om mange mærkelige fænomener. 

Der har været mange gisninger om, hvad UFO- 
er egentlig er. En kendt amerikansk videnskabs¬ 
mand fortalte, at af de ca. tre hundrede rappor¬ 
ter som han gennemgik dagligt for nogle år til¬ 
bage, kunne over firs procent forklares som jor¬ 
diske fænomener, lige fra flyvemaskiner til ænder, 
der fløj lavt ind over en oplyst by. Af de reste¬ 
rende ca. nitten procent udgjorde fem procent 
astronomiske fænomener, såsom meteorer, kome¬ 
ter og lignende. Endnu fem procent kunne fra¬ 
sorteres som ophidsede menneskers hallucinationer 
eller forsøg på at gøre sig interessante. Men, un¬ 
derstregede han, de resterende ca. ni procent, der¬ 
af observationer med mange vidner, kunne ikke 
forklares andet end muligvis som atmosfæriske 
fænomener, vi endnu ikke har noget kendskab til. 
Han undlod at kommentere de observationer, der 
var gjort ved højlys dag. 

Der findes i dag ikke alene bunker af rappor¬ 
ter, men også store mængder af film, både al¬ 
mindelige fotografier og smalfilm, hvor UFO-er 
er fotograferede. Bortset fra enkelte tilfælde, er 
disse fotografier og film blevet erklæret for ægte 
optagelser, kun selve motivet har stået som et 
åbent spørgsmål. Blandt nogle af de billeder, der 
er blevet mest omtalt, er den afdøde amerikanske 
ufolog, George Adamskis fotografier. Adamski var 
en af ufologiens store forkæmpere, og han har 
skabt et bredt grundlag for diskussion af UFO- 
spørgsmålet. 

I nogle af sine bøger beskriver Adamski møder 
med andre mennesker fra kloder i vort solsystem, 
fortrinsvis Venus. I sin bog »Ombord i rumski¬ 
bene«, beskriver Adamski, at han, da han kom¬ 
mer udenfor Jordens atmosfære i en flyvende tal¬ 
lerken, forundres over det bløde mørke derude. 
Men, fortsætter Adamski, det, jeg lagde mest mær¬ 
ke til, var en mængde lysende punkter, der lig¬ 
nede utallige ildfluer, der hvirvlede rundt i uni¬ 
verset! Ret bemærkelsesværdigt når man påtæn¬ 
ker, at den første amerikanske astronaut, John 
Glenn, netop også beskrev disse »ildfluer« efter 
sin rumfærd, adskillige år efter, at Adamskis bog 
var udkommet. 

En anden ufolog var englænderen Allingham, 
der også tog enkelte fotografier af flyvende tal¬ 
lerkener. Blot fortalte han, at de rummennesker, 
som han kontaktede, kom fra Mars. Allingham 
døde i Schweits, men det mærkelige ved Alling- 
hams død var, at man ikke kunne finde hans grav 
nogen steder. Blandt nogle ufologer er den almin¬ 
delige mening, at Allingham simpelthen er taget 
til Mars med sine rumvenner. Indtil en grav er 
fundet, vil Allinghams forsvinden stå som en 
gåde. 


En amerikansk ufolog, Sanderson, havde for 
nogle år tilbage en samtale med en tysk ingeniør, 
der nu arbejder i USA, men under krigen var be¬ 
skæftiget i den tyske raketindustri. Denne ingeniør 
omtaler en tysk raket, V7: raketten kan bedst 
sammenlignes med en flyvemaskine uden vinger 
og med en roterende flange langs siderne. Objek¬ 
tet skulle kunne sætte af fra jorden lodret og 
derefter flyve over himlen i enhver retning, side¬ 
læns, forlæns eller baglæns: den kunne dreje 
skarpt i høj fart. 

Sanderson fik også kontakt med en anden tysk 
ingeniør, der nu lever i Amerika. Ingeniøren sag¬ 
de: Jeg ved, hvad UFOs er for noget! Jeg arbej¬ 
dede på en fabrik udenfor Miinchen under kri¬ 
gen som konstruktør, og denne fabrik leverede 
motorerne til V7! Videre fortalte ingeniøren, at 
planet var udstyret med otte motorer, hver mo¬ 
tor repræsenterede 5.500 hestekræfter. Planet var 
blevet prøvefløjet, Hitler overværede to af prøve¬ 
flyvningerne, der fandt sted over Det baltiske 
Hav: på seksten sekunder kom planet op i en 
højde af tyve kilometer. Hitler gav straks ordre 
til en massefabrikation, hvorved man ved krigens 
slutning havde et helt lager af dele til planerne. 

Da krigen var forbi og de allierede stadig var 
venner og tilsyneladende respekterede hinandens 
rettigheder, kørte et russisk detachement af trans¬ 
portvogne op, tømte hele fabrikken for dele til 
planerne, medførte også konstruktionstegninger og 
kopier samt de fleste af de teknikere, der havde 
været beskæftiget på fabrikken. Derefter forsvandt 
transporten med østlig destination. 

Om amerikanernes opførsel i det samme tids¬ 
rum fortæller ingeniøren, at den gik mod dem 
selv. De lod ikke til at være interesserede, men 
lod ligefrem en del materiale af lignende sort fra 
en anden fabrik smelte om til anden brug. 

En forhenværende officer i Nazitysklands tek¬ 
niske korps, Ulbricht von Ritter, udgav i Syd¬ 
amerika en bog om de flyvende tallerkener, 
VIENEN LOS PLATILLOS VOLANTES. von 
Ritter fortæller heri, at amerikanerne i virkelig¬ 
heden beslaglagde 1500 tons hemmelige papirer 
i Tyskland efter krigen, men at disse papirer blev 
solgt til menigmand som souvenirs for en dollar 
stykket. Det lyder utroligt, at amerikanerne skulle 
have optrådt så tåbelige. 

von Ritter beskriver også stolt i sin bog de 
tekniske detaljer til en Alo raket (måske har han 
i virkeligheden ment V10), denne raket kunne 
flyve ca. 6000 miles i timen og bringe to tons 
TNT fra Tyskland til New York på en halv time. 
Fremdriften skulle have bestået af en nærmere 
beskrevet blanding af oxygen, alkohol, kompri¬ 
meret luft, proxyde og hydrogen. Men sandsyn¬ 
ligvis deler disse tyskere ønsketænkningen om, 
at de i sidste øjeblik var lige ved at vende krigs¬ 
lykken. 

Bemærkelsesværdig er de former, UFO-erne har 
optrådt i. Mest iagttaget er den tallerkenformede 
slags, andre observationer fortæller om cigarfor¬ 
mede rumskibe; der er også blevet set flyvende 
»jernbanevogne«, aflange genstande med en række 
kabinevinduer på begge sider. En fjerde type er 
de trekantede UFO-er, hvoraf en del blev obser¬ 
veret i det sydlige Jylland for nogle år tilbage. 
Nogle piloter fra SÅS beskrev en femte slags 
UFO-er som firkantede, men det er, så vidt jeg 
ved, den eneste iagttagelse af firkantede UFO-er. 
I enkelte tilfælde er også andre typer blevet be¬ 
skrevet, men fortrinsvis er den cigarformede og 
den tallerkenformede gået igen i rapporterne. 
Størrelserne for de sidstnævnte varierer helt nede 
fra femten centimeter til flere hundrede meter 
i diameter. 

Ikke langt fra, hvor Allingham havde sine før¬ 
ste observationer og møder med, hvad han kaldte 
mænd fra Mars, fotograferede tre drenge den 28. 
februar 1962 fem flyvende tallerkener. Drengene 
legede på markerne nær deres hjem, da objek¬ 
terne pludselig kom til syne i en anslået højde af 
175 meter. Efter at have svævet langsomt i nogle 
sekunder satte de mørke objekter sig i gang, og 
fløj med stor fart mod Sheffield. Den ene af dren¬ 
gene, Alexander, havde sit Kodak Brownie kamera 
med, og han tog nogle billeder af objekterne. 
Vejret var ikke ret godt, men der var en smule 
sol, og fotografierne afslørede virkelig fem gen¬ 
stande, der kunne minde om de tallerkener, 
Adamski fotograferede. Drengenes fotografier be¬ 
tegnes af eksperter som ægte. 

Fra Sydamerika foreligger et utal af gode rap¬ 
porter og vidneudsagn. Således kom to brødre i 
Argentina kørende i en lastvogn, da de ca. 100 
meter inde på en mark, i et ret øde område, så 
en mørk genstand der mindede om en jernbane¬ 
vogn. Den havde en snes åbninger, gennem hvilke 
lynagtigt, stærkt afvekslende lys kom ud. De to 
brødre standsede lastvognen og steg ud for at 
undersøge den mærkelige genstand nærmere. Da 
de var et halvt hundrede meter fra den, skød den 
pludselig stjelt op i luften, og derved viste det 
sig, at det drejede sig om to objekter, der i luf¬ 
ten skilte sig fra hinanden og hurtigt forsvandt 
fra stedet. Ved en undersøgelse af terrænet fandt 
brødrene brandspor samt spor efter en grå vædske. 
Prøver af jord og vædske blev sendt til universite¬ 
tet i Bahia Blanca, hvorfra man senere offentlig¬ 
gjorde resultatet af jordprøven, hvorimod vædske- 
prøven ikke blev offentliggjort. Jorden indeholdt 
spor af potaskekarbonat og kalk, der ikke fand¬ 
tes noget sted i omegnen. 

En italiensk ingeniør, Monguzzi, så sammen 
med sin kone en flyvende tallerken i Alperne og 
tog nogle billeder af den. Tallerkenen var landet, 
og mens han tog billederne bevægede et levende 
væsen, der kunne minde om et menneske i rum¬ 
dragt, sig rundt om tallerkenen. Kort efter for¬ 


svandt denne rummand ind i fartøjet, der derefter 
lettede og fløj. Alle disse episoder fik Monguzzi 
med på sine fotografier og han regnede henrykt 
med, at han havde gjort »århundredets store 
kup«. Imidlertid blev han betragtet som falskner, 
og i stedet for at få billederne godt betalt, som 
han havde regnet med, mistede han i stedet sit 
arbejde. 

Jeg skal ikke her fremkomme med en lang 
række UFO observationer, dertil er pladsen for 
lille. Skulle ovenstående gøre læserne interesserede, 
er der kilder nok, hvor tusinder af rapporter kan 
studeres, blandt andet adskillige bøger. 

Desværre er UFO-ernes tilsynekomst blevet mis¬ 
brugt af mennesker, der straks har set en chance 
til at slå plat på folks godtroenhed og observa¬ 
tioner. I USA findes en religiøs sekt, der bygger 
på UFO-erne, denne sekt holder jævnligt møder, 
medlemmerne loves ture i flyvende tallerkener og 
præsenteres for mennesker fra Mars, Venus eller 
andre planeter. En del mennesker har tilsluttet 
sig denne usmagelige tro, og dette har straks fået 
andre sekter til at skyde op. Typisk for sekterne 
er indsamlingen af økonomiske midler, der sæt¬ 
ter stifterne og deres nærmeste medarbejdere i 
stand til at leve et luksuøst liv. 

Månen har altid været betragtet med interesse¬ 
rede øjne, omend de fleste mennesker mener, at 
vor drabant er gold og øde. Hidtil har de måne¬ 
sonder, der er sendt afsted, heller ikke konstateret 
andet, men hvis vi virkelig får besøg af intelli- 
gensvæsener fra andre planeter, må det forekom¬ 
me indlysende, at Månen bliver benyttet som 
base eller mellemlandingssted. Afstandene i uni¬ 
verset er nu en gang så store, at enhver mulig¬ 
hed for mellemlanding — i alle tilfælde efter vor 
opfattelse — må udnyttes. 

Astronomen Bird fra British Astronomical So¬ 
ciety offentliggjorde i sidste halvdel af forrige 
århundrede en interessant rapport, der berettede 
om omkring 1600 observationer af mærkelige lys 
og bevægende legemer på Månen. Også andre 
astronomer har offentliggjort observationer af be¬ 
vægelige legemer på eller i nærheden af Månen. 
Blandt en del fotografier — også nogle af Adam¬ 
skis — findes billeder af UFO-er med Månen 
som baggrund. Mærkeligt nok er der tilsynela¬ 
dende ikke ofret disse observationer nogen større 
opmærksomhed. 

I den senere tid er der også skrevet en del om, 
at Jorden i tidligere tider skulle have haft besøg 
fra universet. Mærkelige tegninger og figurer fra 
forlængst svundne perioder gennemgår i vore dage 
en gennemgribende undersøgelse for om muligt at 
finde spor af, at Jorden før skulle have haft besøg 
af folk fra fremmede civilisationer. Meget kunne 
tyde på det, og er det tilfældet, må det forekomme 
indlysende, at vi også i dag kan få besøg af rum¬ 
væsener. 

Hvis tid virkelig er uendelig og en mængde 
kloder i universet beboede, vil vi sikkert komme 
ud for en del søgen, før vi finder en klode, der 
minder om vor egen i teknisk udvikling. Uende¬ 
ligheden er jo ufattelig, og derfor er det sandsyn¬ 
ligt, at beboede kloder vil være langt foran os, 
eller langt bagefter os. Væsener på en klode, der 
er tusinder af år foran os i teknisk udvikling må 
— når vi tænker på, at vor egen udvikling har 
fundet sted på mindre end hundrede år — også 
have haft mulighed for at udvikle en interplaneta- 
risk trafik, der sætter dem i stand til at ignorere 
selv store afstande. Måske er netop intelligens- 
væsener fra fjerntliggende kloder i stand til at 
benytte sig af dimensionerne fart og tid, der jo 
tydeligt har et slægtskab med hinanden. 

Livet på andre planeter behøver dog ikke abso¬ 
lut at følge den udvikling, som vi kender fra 
vor egen moder jord. En kendt amerikansk vi¬ 
denskabsmand mener i den forbindelse, at livet 
på andre planeter må følge nogenlunde den sam¬ 
me rytme og de samme love som her hos os. 
Således anser han det menneskelige legeme for 
at være universel, dog selvfølgelig med de for¬ 
skelle, vi også kan træffe hos vore egne racer 
her på Jorden. Det menneskelige legeme anses jo 
for at være det mest perfekte, og de sanser vi er 
i besiddelse af, giver os den mulighed for udfol¬ 
delse og virke, netop som man må forvente det 
af et intelligensvæsen. Det må dertil tilføjes, at 
eventuelle andre kosmiske beboere kan have haft 
muligheden for at udvikle sanser, der er os hidtil 
ukendte. 

En hollænder har udkastet den bemærkelses¬ 
værdige formodning, at Jorden virkelig har været 
ubeboet på et tidspunkt, hvor menneskelige væ¬ 
sener udmærket kunne trives her, og at den nu¬ 
værende jordiske befolkning er efterkommere af 
tvangsforviste forbrydere fra andre planeter. På 
andre planeter, siger han, har man udviklet en 
meget høj tilværelse, uden krige og uden had og 
magtsyge. På disse planeter udvikledes der dog 
stadigvæk asociale individer, og for at slippe af 
med disse forbrydere på en pæn måde, tvangs¬ 
udskrev man dem til Jorden. I begyndelsen søgte 
man at få dem til at udvikle et civiliseret sam¬ 
fund og sendte tilmed lærere ned til dem, men en 
resocialisering var umulig, hvorfor man lod dem 
alene, og de degenererede. Senere viste der sig 
en positiv udvikling blandt disse individers efter¬ 
kommere og efterhånden udviklede der sig det 
samfund, vi lever i i dag. Men af humane, og 
måske også andre grunde, holdt man dem under 
opsigt og gør det den dag i dag. Vor krigsførelse 
og andre negative reaktioner skulle være smuler, 
der endnu er tilbage fra den forbryderiske psyke. 

Unægteligt deprimerende at tænke sig. Til gen¬ 
gæld må vi så trøste os med, at selv om vi endnu 
ikke er fuldendte, så stiler vor udvikling dog efter 
et virkelig civiliseret og humant indstillet sam¬ 
fund. Selv om der endnu er krig og forbrydelser 


peger udviklingen mere og mere på, at vi virkelig 
har en mulighed for at opnå et ønskesamfund, 
omend der nok vil gå nogle generationer forinden. 

Her spiller revolutionen ind. Hvordan ville en 
stenaldermand opføre sig, såfremt han pludselig 
blev sat frem til vor tid? Sandsynligheden taler 
for, at han overhovedet ikke ville kunne indpasse 
sig i vor tilværelse, men simpelthen dø af den. 
Kun tiden og de skiftende generationer kan virke¬ 
lig fremme levende væseners udvikling, og derfor 
må vi vente på vor tur til at blive udviklet til et 
mønstersamfund, hvor alle kan føle sig lykkelige. 


KOMMENTAR: Vi tør ikke udelukke, at en eller 
anden hollænder kan have sagt eller skrevet dette, 
men den her fremlagte teori er i hvert fald også 
Adamskis. Red. 

OBSERVATIONER 


Rapport - nyt 


I de sidste to måneder har vi registreret 22 rap¬ 
porter, hvoraf de 17 var fra 1966. Et par af de lidt 
ældre rapporter var meget interessante, deriblandt 
»Gyldenholm-rapporten« og rapporten fra Tim. 

Både norske og danske aviser og ugeblade har 
bugnet med UFO-stof, men de norske aviser er 
flinkest til at omtale lokale observationer. Det er 
ikke altid, det lykkes for os at få fat i observatø¬ 
rerne på basis af avisartikler, og jeg skal derfor 
nævne i flæng et par observationer, som vi kun 
har som avisartikler. 

»Dala-demokraten« (svensk) omtaler en obser¬ 
vation den 20. august over Norra Ångermanland, 
hvor to objekter kom flyvende, forenede sig til eet 
og blev hængende på aftenhimmelen et stykke tid, 
før det sagte fløj videre mod vest. Flyveledere og 
meteorologer fra Umeå og Ørnskjøldsvik flyve¬ 
pladser kunne ikke give nogen forklaring på fæno¬ 
menet, som de selv iagttog. 

Samme avis beretter den 23. september om et 
svampeformet objekt, som aftenen før bevægede 
sig over Gagnef med sydvestlig kurs. 

»Ulefoss Avis« (norsk) omtaler nogle ildkugler, 
som blev set mellem Skien, Drangedal og Ulefoss 
kl. 1850 den 29. oktober. 

»Øvre Smålenene« (norsk) beretter om et objekt 
set den 10. november i nærheden af Skiptvet kl. 
1900. Det er i et læserbrev, hvor der også omtales 
observationer fra slutningen af trediverne. 

»Sør Varanger Avis« skriver lidt skeptisk om et 
næsten stillestående objekt, som natten mellem 16. 
og 17. november blev set på himmelen over Bøk- 
fjord. Dets position var mellem Renøy og Tøm- 
merness. Efter nogen tid satte objektet sig i bevæ¬ 
gelse og fløj med stærk fart væk. 

»Namsos Fellesavisa« fortæller, hvorledes en 
mand iagttog et stort, lysende objekt over Rosset- 
fjella natten mellem 19. og 20. november. Det 
skiftede farve nogle gange, før det forsvandt i ret¬ 
ning mod Sverige. 


I »Tromsø« har Arnold Lockertsen et læserind¬ 
læg, hvor han beretter om forskellige observatio¬ 
ner fra den 23. november, idet han samtidig efter¬ 
lyser observatører. 

Slutteligen beretter »Rana Blad«, »Helgeland Ar- 
beiterblad« og »Norlandsposten« om en flyvende 
cigar, som blev observeret over Selforsfjellet den 
29. november. Det lysende objekt var omgivet af 
en sky og »virret fra og tilbake inne i skyen« i 
fem minutter, før det med stor fart forsvandt med 
nordlig kurs. 

I de fleste tilfælde lykkes det os at få fat i ob¬ 
servatørerne og få en UFO-rapport. Derfor er det 
af betydning for indsamlingen af rapporter, at 
Rapportcentralen modtager udklip fra lokale avi¬ 
ser, når det drejer sig om observationer af forskel¬ 
lig art. Hvis udklippet ikke er for gammelt, giver 
det ofte gevinst. 

Lysende genstand over Bjørkedal 

»Porsgrunns Dagblad« bragte omkring 1. okto¬ 
ber tre artikler om et himmelfænomen set den 29. 
oktober. Det lykkedes vor kontaktmand at få to 
rapporter ind. 

Familien Versvik (6 voksne) så den 29. okt. kl. 
2040 fra Bjørkedal en genstand på vesthimmelen, 
som de først antog for en satellit. Kursen var ret 
nord. Efter 1-2 minutters observation stod objek¬ 
tet imidlertid stille på himmelen. Det synede 
større end de største stjerner, og Versvik, som 
havde hentet en kikkert, beskriver det som en 
stærkt koncentreret lyskilde med et gulhvidt, pul¬ 
serende lys som hovedfarve og med grønt og rødt 
som de andre farver. Lyset blev iagttaget stille¬ 
stående i 2-3 minutter, hvorefter det blev gradvis 
mindre for helt at forsvinde. Enten blev lyset 
gradvist slukket, eller også forsvandt objektet med 
stor fart ret væk fra observatøren. Kl. 2100 sås 
objektet imidlertid på samme position, men for- 

svandt af syne bag skyer i løbet af nogle minutter, 
hvorefter det ikke blev set mere. 

Efter at Versviks beretning havde stået i avisen, 
berettede en anden observatør fra Herøya, at han 
kl. 2002 havde set et satellitlignende lys, bare 
større, bevæge sig under skydækket med sydlig 
kurs mod Bjørkedal. 

En anden beretter om, hvordan han fra Skjels- 
vik kl. 2030 iagttog et gult og et grønt lys tæt 
sammen, som bevægede sig nordpå mod Porsgrunn 
nord for Bjørkedal. 

Slutteligen har vi en rapport fra Stathelle, som 
ligger syd for Porsgrunn og Bjørkedal. Hr. H. J. 
Studen kom kørende fra Langesund mod Stathelle, 
da han ud for Stathelle Ekstrand iagttog et stille¬ 
stående objekt på himmelen i retning mod Brevik 
(syd for Porsgrunn og Bjørkedal). Objektet lyste 
rydt og grønt og blev set fra kl. 2045-2055. Det 
stod stille hele tiden. 


Stort UFO over Fyn 

Hr. C. Gustavsen kom tidligt om morgenen den 
11. november kørende på cykel i Lunde i retning 
mod Svendborg-Odensevejen. Kl. var 0530, det var 
klart vejr med en sva g vind og mørkt endnu. 
Pludselig får Gustavsen øje på et stort, rundt, ly¬ 
sende objekt, som hang over træerne ved en gård. 
Lyset fra objektet var hvidt, men lysstyrken var 
ikke stærk. Afstanden til objektet anslår observa¬ 
tøren til 75 meter, medens størrelsen var 7-10 me¬ 
ter. Da observatøren var ud for objektet, for¬ 
svandt det pludseligt, som om der blev trykket på 
en knap! 

De øvrige rapporter var fra Ringe, Aalborg, 
Kvinesdal, Vejlby-Riisskov, Slagelse, V. Nobel, 
Holbæk, Tureby, Kastrup, Svendborg, Horsens, 
Stavanger og Hassing. /ej. 


UFO over Tim 


Natten mellem den 2. og 3. marts 1965 observe¬ 
rede fru K. og hendes søn Preben følgende hæn¬ 
delse: Ved ca. 0100 tiden, da gadelysene i byen 
var blevet slukkede, bemærkede fru K., at der ind 
i soveværelset kom et rødligt lys, som hun i be¬ 
gyndelsen antog for lyset fra en bils baglygter, 
men da der ikke i forbindelse med lyset var nogen 
lyd at høre, stod hun op og så da, svævende over 
haven syd for huset, en rund højrød genstand af 
en størrelse, der antages at have været ca. 1 meter 
i diameter. Genstanden befandt sig på dette tids¬ 
punkt mellem observatørens villa og nabovillaen 
ca. 50 meter sydligere og i en højde svarende til 
1. sal. Den udstrålede så meget lys, at det kunne 
opyse soveværelset. Genstanden så ud til at have 
en let lysere ring om midten. Kort efter steg 
UFO“en lidt og tog kurs sydøstover, hvorefter 
den lidt senere tilsyneladende landede — måske 
har den dog befundet sig i nogle meters højde, 
hvilket ikke kunne afgøres. Dens lys ændrede sig 
nu til knaldgult, og den delte sig op i to lysende 
punkter. 

Dens omtrentlige position må have været lidt 
øst for gården Smedegård, der befinder sig syd for 


Tim by i nærheden af banelegemet, der løber vest 
for gården. På den formodede position er der et 
ret stort markareal med et grantræshegn igennem 
fra nordøst til sydvest. Bag markerne er der skov¬ 
agtig bevoksning. 

På denne position fremkom der fra UFO“ens 
underside 4-5 lysende smågenstande, og samtidig 
med at disse forlod UFO“en, slukkedes dennes lys. 
Smågenstandene forlod ikke UFO“ens position ret 
meget, måske kun omkring 10 meter, hvilket dog 
ikke let kan afgøres på observationsafstanden, men 
de bevægede sig uafhængigt af hinanden — som 
om de søgte et eller andet. Nu og da forsvandt 
en af dem for en kortere periode. Ca. 3 gange i 
løbet af 0100 til 0315 (omtrentlige tidspunkter) 
bevægede smålegemerne sig tilbage til UFO’en og 
samledes tilsyneladende i denne, hvorefter den igen 
antog sit gule lys og nu og da steg lidt op og ned, 
næsten som en ballon. 

Efter korte ophold i UFO’en forlod smågen¬ 
standene igen denne, hvorefter det gule lys for¬ 
svandt, og kun smålysene blev at se. Tilsyneladen¬ 
de var positionen for UFO“en stadig den samme. 

Ved ca. 0200-tiden dukkede der fra vest (syd¬ 
vest) et blinklys op. Dette lys blinkede med et 
skarpt blåt lys, som en el-blitz eller et neonrør, 
med en frekvens af ca. 1 blink hvert 2.-3. sekund. 
Hvert blink havde en varighed af under 1 sekund. 
Blinkene forsvandt nu og da et øjeblik (f.eks. med 
udeladelse af enkelte blink i træk), men kom så 
igen og nærmede sig hele tiden byen. Den tilsyne¬ 
ladende størrelse set fra observationsstedet var 
først som en appelsin, derefter steg størrelsen til 
en tilsyneladende størrelse af en fodbold, alt efter¬ 
som lysgiveren kom nærmere, og da denne var ret 
kort fra huset, forsvandt blinkene (har antagelig 
bevæget sig over huset imellem to blink). Det un¬ 
derstreges, at det drejede sig om en meget skarpt 
afgrænset lyskilde, der udsendte et meget stærkt 
lys af karakter som ioniseret lys. Det fremgik 
ikke, at der var nogen umiddelbar forbindelse 
mellem UFO“en og lyskilden, kun den, at begge 
til slut bevægede sig nordover. Fænomenet med 
blinkene varede ca. 20 min. og iagtoges af såvel 
fru K. som hendes søn. Ved ca. 0220 tiden var 
blinklysene forsvundet, men den landede UFO for¬ 
blev på omtalte position under omtalte forhold 
indtil kl. ca. 0315, hvorefter de små lys for sidste 
gang samledes i UFO" en, og denne lyste op, steg 
og tog kurs nordover i retning af observatørerne, 
som den passerede temmelig tæt forbi øst for dem. 


Det bemærkedes, at der nu ikke længere var tale 
om 2 sammenhængende lys, men igen kun eet 
rødt lys fra en rund genstand. 

Samtidig med, at UFO’en befandt sig på lan¬ 
dingsstedet, hørtes med mellem nogle ganske små 
knald, — som en knaldhætte, men om disse havde 
forbindelse med UFO“en, kan ikke afgøres. Der¬ 
imod kan det bestemt anføres, at UFO“en ikke 
gav nogen som helst lyd fra sig, medens den be¬ 
vægede sig, og dens bevægelser mindede meget om 
en helikopters. Desuden understreges det, at dens 
lys ændrede sig fra normal flyvning til den for¬ 
modede landing, samt at den tilsyneladende under 
flyvning havde det omtalte let lysere bælte om¬ 
kring midten, samt at den ved den formodede lan¬ 
ding på en eller anden måde dete sig op i et større 
og et mindre lys forbundet med en tyndere lys¬ 
stråle. 

Vejret på observationsnatten var frysende, stjer¬ 
neklart og sigtbart. 

Området i observationsretningen er blevet un¬ 
dersøgt for mulighed for falsk lys, signallys m.v., 
men der forefindes absolut intet af denne art in¬ 
den for området. Der findes heller ikke nogen vej, 
på hvilken biler kunne have kørt, således at bil¬ 
lygter på en eller anden måde skulle kunne have 
forårsaget reflekser. /ej. 


Nyt fra 
Moonwatch 

Ikke mindre end 85 forskellige satellitter,, raket¬ 
trin og satellitdele gik til grunde i november og 
første halvdel af december, så kunstige stjerneskud 
er blevet almindelige efterhånden. Man håber nu, 
at de over 23.000 observatører, som findes over 
hele Jorden, har iagttaget en del af disse under- 
gange. V. 


Manden, som var den første til at bruge strøm¬ 
me af skældsord mod sine fjender i stedet for 
at bruge køllen for at slå deres hjerneskaller 
i stykker, bør regnes med til dem, der lagde 
grunden til vor civilisation. 

(Professor John Cohen). 

Man kan lære aber at leve som mennesker. — 
Tænk om man også kunne lære mennesker 
det. 

(Ingvar Orre). 


Kun tre undergange forventes foreløbig i februar, nemlig 


1565 

2054 

1779 

1965-20DM 

1965-82J? 

1965-95B 


Russisk 

Amerikansk 

Russisk 


Stumper fra Kosmos 4/2 61 
Titan stumper 9/2 
Rakettrin fra Kosmos 97 -26/ 







F.A.A. undersøgelse i Tennessee 


To UFO’er, af hvilke den ene udsendte en »lige 
lysstråle« mod en flyvemaskine, blev den 11. okto¬ 
ber 1966 kl. ca. 0710 p.m. observeret af Maxie J. 
Fox, en student ved East Tennessee State Univer- 
sity (ETSU), hans moder, fru Burnette S. Fox og 
naboerne i Jonesboro, omtrent fem eng. mil sydvest 
for Johnson City. Denne og andre rapporter fra 
Johnson City blev undersøgt af David Kammer, 
medlem af NICAP’s Tennessee afdeling, som fløj 
til Johnson City fra Chattanooga for personligt at 
afhøre vidnerne. Federal Aviation (F.A.A.) reage¬ 
rede på rapporterne og forsøgte at verificere dem. 

Ifølge Fox var det hans moder, der først hen¬ 
ledte hans opmærksomhed på et »cigarformet ob¬ 
jekt«, ca. fire gange så stort som en stjerne. Efter 
at have iagttaget det i omtrent to minutter, lyste 
de funklende klart og fjernede sig hurtigt mod 
nord. Fox og hans moder kørte derpå hen til en af 
naboerne. Førend fru Melba Jones og hendes søn 
kom ud, var objektet forsvundet, men kort efter 
kom imidlertid to andre runde objekter til syne. 

»Man kunne se en »pukkel« i toppen af dem , og 
fra undersiden kom et klart lys«, sagde Fox i sin 
rapport til Kammer, »det skiftede fra hvidt over 
rødt til grønt. Objekterne opførte sig på en sådan 
måde, at det så ud, som om de legede med hin¬ 
anden«. 

Fox blev bange og ringede til (flyvepladsen) Tri- 
Cities Airport og fik forbindelse med F.A.A.-kon¬ 
trollen. Telefonforbindelsen blev holdt åben i de 
næste to timer, 

»Vi sender en maskine op«, sagde den vagtha¬ 
vende ved F.A.A., Fred Akin, »hold øje med den 
og lad os vide, når De ser den«. 

Vidnerne så flyvemaskinen nærme sig, men da 
den kom nærmere til objekterne, UFO’erne, »gik 
disse ud ligesom et lys«. 

»Fortsat med at iagttage« , bad Akin, »vi sender 
en anden flyvemaskine«. 

»Vi kunne høre den anden maskine«, sagde Fox, 
»og denne maskine tandte sit landingslys, og ob¬ 
jekterne drejede af eller »gik ud« igen. En tredie 
maskine blev sendt afsted (i virkeligheden drejede 
det sig om maskiner på vej til Tri-Cities Airport, 
som blev dirigeret hen over området), og over tele¬ 
fonen dirigerede vi maskinen mod objekterne«. 


Fox blev afbrudt af de to damer, som ophidsede 
sagde, at maskinen nu var ganske tæt ved det ene 
af objekterne, som nu så ud til at være æg-formet. 

»Da maskinen passerede objektet«, berettede Fox, 
»så vi objektet sende en lysstråle — der lignede et 
stjerneskud — mod maskinen. Lysstrålens langde 
var omkring tre tommer, målt i en arms længde. 
Piloten sagde, at han troede, han så et meteor«. 

Tre F.A.A.-folk, inklusive Akin og John Bolus, 
deltog i undersøgelsen. De bad vidnerne ringe, 
hvis de igen så noget usædvanligt. 

NICAP’s repræsentant havde lejlighed til at af¬ 
lytte båndoptagelser af jord-luft kommunikationen, 
som blev stillet til hans rådighed af F.A.A., men 
ingen af piloterne på de omdirigerede maskiner 
sagde, at de så noget usædvanligt. 

Den følgende middag, sagde fru Fox, så hun, 
fru Jones og en del naboer et antal sølvglinsende 
objekter udtømme »en eller anden substans i fla¬ 
der«, som gik itu og blev til en slags spindelvævs¬ 
tynde tråde. Endskønt NICAP undersøger mulig¬ 
heden af, om der evt. kan være tale om »vandren¬ 
de edderkopper«, er der af fru Fox i forbindelse 
med denne hændelse blevet rapporteret nogle in¬ 
teressante fysiologiske virkninger. 

»Jeg fik noget af substansen ... i hånden ... og 
det brandte min lillefinger« , sagde fru Fox. »Jeg 
prøvede på hurtigt at fjerne det, men det var 
klabrigt og hang fast i alt. . . Vi fik alle en smule 
kvalme og kløe. Enhver, som kom ind i området, 
fik kløe, og denne virkning vedblev, indtil det hav¬ 
de regnet om lørdagen. Jeg var rigtig syg den nat 
og naste morgen«. 

Fru Jones sagde, at telefonmasten foran hendes 
hus blev tilsmudset med et underligt stof. Hun fik 
»noget af den klæbrige substans samlet sammen 
(rullet op) på en stok« og opbevarede det. Senere 
kom Charles Armstrong, en journalist fra Johnson 
City Chronicle, til fru Jones’ hjem og bad om at få 
overladt noget af »substansen«. 

»Selvom det var en meget kold nat«, forklarede 
fru Fox, »var stokken så varm, at han blev nødt 
til at kaste stokken, efter at han havde taget den 
op«. 

Senere på aftenen kom en repræsentant fra 

F.A.A. til Fox’s hjem og klippede en rose af en 
busk, som stadig var behængt med noget af den 
mærkelige substans. 

Næste morgen var stoffet imidlertid forsvundet 
(fordampet). Dr. D. G. Nicholson, professor ved 
ETSU, undersøgte rosen, og han kunne hverken 
konstatere sur eller basisk reaktion«. 

Fru Fox forklarede også, at hendes hund ikke 
ville forlade huset, og at koerne vægrede sig ved at 
komme ind på den del af marken, hvor substansen 
faldt ned, og at dette varede ved til lørdag, efter 
at det havde regnet. 


En artikel om observationen, som blev bragt i 
Chronicle, bevirkede, at fru Fox’s hjem blev over¬ 
rendt af besøgende om aftenen den 13. oktober 66. 

»Alle, som var til stede, så objekterne «, bemær¬ 
kede fru Fox. »Et af dem kom meget langt ned og 
fulgte telefonlinierne, som løb bag huset. Det var 
så langt nede, at det gik ned bag træerne, men det 
var stadig synligt«. 

NICAP-investigator 

okt.-nov. 1966. 

F. P. 


UFO’er i FORTIDEN 


Flygende tallerkener 
over Setermoen i 1930? 


Satellitter, flygende tallerkener og andre mystiske 
himmelgjenstander er ikke noe etterkrigsfenomen. 
Således kan Ranveig Alstad i Bardu forteile om 
to lysende gjenstander som kretset over Setermoen 
en mørk kveld i hennes tidligste ungdom. Det må 
ha vært omkring 1930 eller litt seinere. Hun kom 
gående på veien fra nedre Bardu oppover mot Se¬ 
termoen sammen med en venninne. De to lysende 
tingestene hadde svært mye til felles med det som 
seinere har blitt kjent under betegnelsen flygende 
tallerkener. De var synlige i lengre tid, og enkelte 
ganger sto de helt stille forholdsvis lavs over tett- 
bebyggelsen. Av og til tok de en sving innover mot 
Lifjell. 

Den gangen vakte dette merkelige fenomenet gan¬ 
ske stor oppmerksomhet på Setermoen. Senere har 
jo slike ting blitt så vanlig at det nesten ikke er 
noen som reagerer. 

En mann Fremovers medarbeider snakket med 
var av den sikre formening at dette var represen- 


tanter for en fremmed makt som var ute for å 
skaffe seg militære opplysninger. Dette er vel lite 
sannsynlig så mange år før krigen og mens luft¬ 
farten ennå var på et så lite utviklet stadium. Da 
er nok teorien med flygende tallerkener nesten enk¬ 
lere. 

»Fremover«, Narvik, den 10.-12. 1966. 


Ethvert folk har de statsmand, det fortjener. 
Men enhver statsmand har ikke det folk, han 
fortjener. 

Neil Duncan, australsk historiker. 

Den mærkelige historie om luftskibet 


i 1897 


Jerome Clark 


Det begyndte i november 1896 i det nordlige 
Kalifornien. Hele den måned og ind i december 
gav de vestlige aviser — ved at offentliggøre et 
forvirret sammensurium af sandheder, halve sand¬ 
heder og direkte usandheder — en sensationel be¬ 
handling af beretningerne om tilsynekomsten af — 
ja, der var ingen, der i virkeligheden vidste hvad , 
selv om praktisk taget alle havde en mening. De, 
som ikke havde set det, betragtede det som bevis 
for, at en stor del af deres medborgere var fuld¬ 
stændigt vanvittige. De, som havde set det, og som 
forståeligt nok følte, at de var bedre egnet til at 
bedømme deres egen tilregnelighed, kaldte det 
»luftskibet«. De fastholdt, at »luftskibet« var et 
styret fartøj af en eller anden slags, at det havde 
strålende projektører og menneske-lignende passa¬ 
gerer, at det kunne flyve mod vinden, og at det 
landede og fløj bort, når man nærmede sig det. 

Efter december kom der ikke flere rapporter. 
Eftersom der ikke var UFO-enthusiaster til at 
holde interessen i live, holdt publikum hurtigt op 
med at tænke på historierne og fortsatte med, 
hvad de regnede for mere påtrængende problemer, 
— for en tid. 

For i marts 1897 kom luftskibet — eller luft¬ 
skibene — tilbage, denne gang overalt i de midt¬ 
vestlige og vestlige stater af USA, i stort antal og 
i overværelse af tusinder af vidner. På det tids¬ 
punkt, hvor fænomenet var slut, — i maj — var 
et af de mest afslørende, og forsømte, kapitler af 
UFO-sagaen afsluttet. 

Det, jeg ønsker at understrege i denne artikel, 
er ikke så meget luftskibets faktiske tilstedevæ¬ 
relse som betydningen af det i relation til hele 
UFO-problemet. Skønt de rapporter, som jeg og 
adskillige andre har fremdraget til dato, kun ud¬ 
gør en temmelig lille del af alle de offentliggjorte 
hændelser i 1897 (forhåbentlig kan et mere de¬ 
finitivt og stærkt udvidet arbejde offentliggøres i 
fremtiden), er det alligevel indlysende, at fortsat 
kulegravning i mysteriet kun vil tjene til at be¬ 
kræfte eksistensen af et overordentligt betydnings¬ 
fuldt mønster. Betydningen af dette vil vi vende 
os til, når vi har undersøgt nogle af observations¬ 
rapporterne. Jeg har en mistanke om, at vi i dette 


mønster skal se vanskeligheden i hele UFO-situa- 
tionen — den nuværende såvel som den fortidige. 

Luftskibet viste sig igen over Kansas og Nebra- 
ska sent i marts 1897. Observationerne begyndte 
ikke gradvist, som de så ofte gør i de tidlige til¬ 
fælde af moderne UFO-» bølger«, og der er abso¬ 
lut ingen berettigelse for det synspunkt, en af mine 
korrespondenter udtalte, at luftskibet arbejdede sig 
østover fra Kalifornien efter december 1896. Der 
var simpelthen ingen rapporter om luftskibe mel¬ 
lem januar og midten af marts; men derefter be¬ 
gyndte rapporterne pludseligt at dukke op i næsten 
svimlende antal. 

Den første registrerede observation fandt — så 
vidt vi ved — sted i Belleville, Kansas, den 25. 
marts, hvor et »mystisk luftskib« (ikke nærmere 
beskrevet) kl. 10 om aftenen passerede hen over 
byen og blev set af »mindst 50 borgere«, ifølge 
avisberetninger. (Det kom også til syne de to efter¬ 
følgende aftener). Tidligere synes det imidlertid 
at være blevet observeret af landmænd, for det 


Kærligheden til dig selv er årsagen til alle dine 
sorger. 

Thomas Carlyle . 

☆ 

Giv en mand en fisk , og han vil få mad en 
dag. Men lær ham at fiske , så vil han få mad 
resten af sine dage. 

( K inesisk ordsprog). 

☆ 

Vi lever ikke for at spise , men spiser for at 
leve . 

Sokrates. (469—399 /. Kr.) 

☆ 

Den hedste gæst i gårde er en god samvittig¬ 
hed. 

GI. ordsprog. 

meste i det nordlige Kansas og det sydlige Nebra- 
ska, men Iowa har måske fået mindst ét besøg, 
hvis man kan fæste lid til Robert Hibbard’s vid¬ 
nesbyrd. 

Hibbard, som drev landbrug 15 miles nord for 
Sioux City, påstod at et »anker« — som en aften 
sent i marts måned hang ned fra et slæbetov, fast¬ 
gjort til enden af et luftskib — fik tag i hans 
bukser og slæbte ham afsted adskillige meter. Da 
hans bukser endelig blev flænget itu, faldt han 
ned på jorden, udtalte han. »Han er altid blevet 
regnet for sanddru«, bemærkede en journalist, »og 
den almindelige opfattelse er, at han enten virkelig 
havde set det eller havde drømt sin bemærkelses¬ 
værdige oplevelse«. 

En anden kilde henviser til observationer i Lin¬ 
coln, Beatrice »og andre steder i Nebraska« og i 
Marysville, Washington og Hadham, Kansas. 

Om aftenen den 29. så nogle mennesker, på vej 
fra kirke i Omaha, Nebraska, en mærkelig gen¬ 
stand komme hen over himlen, holde sig svævende 
på samme sted og så igen flyve bort. Den var syn¬ 
lig for dem i en halv time. Kort tid efter fik ind¬ 
byggere i den sydøstlige del af Omaha øje på ski¬ 
bet. De så et stort klart lys, »for stort til at være 
en ballon«. Det fløj langsomt og lavt, og forsvandt 
derefter i sydvestlig retning bag en række højde¬ 
drag lige udenfor byen. 

Nogle af de bedste meldinger om bølgen blev 
givet om aftenen den 1. april, hvor observationer 
forekom i både Missouri og Kansas. Kl. 20,15 i 
Kansas City (i Missouri) »så tusinder af menne¬ 
sker«, påstod byens avis, »det mystiske lys«, mens 
det bevægede sig fra vest til nord til syd, og så 
tilbage til nord. Højden var ikke konstant; lyset 
dalede undertiden tæt ned mod jorden for der¬ 
efter hurtigt at stige op og bort. 

Ifølge Kansas City Times: »Lyset syntes at være 
på størrelse med en stor gadelygte og forekom ikke 
at være så højt oppe som skyerne. Det udsendte 
en lysstråle, meget lig en projektør. Noget af tiden 
var lyset hvidt, og så ændredes det til klart rødt. 
Hovedkursen var mod nordvest, men adskillige 
gange vendte det om og fløj en tid i den mod¬ 
satte retning. Det fløj med en regelmæssig bevæ¬ 
gelse, ikke som en komet. Nogle udtalte, at de 
så det flyve ud af syne i den nordlige horisont«. 

Borgere i Everest, Kansas, betragtede luftskibet 
i en time og tyve minutter den samme aften og 
fik et overordentligt detailleret indtryk af fæno¬ 
menet. 

»På et tidspunkt syntes luftskibet i fem minutter 
at befinde sig langs underkanten af en sky, som 
hang langt nede. Herved blev de kraftige lys om¬ 


bord kastet op på skyerne, og skibets omrids klart 
synligt. 

Kurven (som i balloner) eller vognen syntes at 
være 25-30 fod lang, af form som en indianerkano. 
Fire lyse vinger stod ud fra vognen, de to af dem 
var trekantede. Et stort mørkt skrog kunne skel¬ 
nes over vognen, og det blev af observatørerne al¬ 
mindeligt antaget, at det var en oppustet gasbehol¬ 
der. At den samme kraft, som blev brugt til lyset, 
også anvendtes til at hæve skibet, var klart, idet 
lysene blev svagere, når skibet hævede sig; når 
skibet igen kom tættere til jorden, blev lyset så 
klart som lygten på et lokomotiv. En observatør 
erklærede, at et blåt lys kom til syne, udover de 
hvide og røde«. 

En eller anden, en anonym Menzel fra 1897, 
havde en forklaring: »Luftskibet« var overhovedet 
ikke noget sådant — det var planeten Venus. Et 
vidne, som hørte dette, sagde fnysende: »Venus 
plejer ikke at hoppe omkring, flyve hurtigt over 
horisonten, fare ned mod jorden for derefter at 
stige og fjerne sig, til den forsvinder på den syd¬ 
lige himmel«. 

Den samme aften rapporterede en vagt på Fort 
Leavenworth i Kansas, at han havde set luftski¬ 
bet — blot for at blive advaret om, at han mu¬ 
ligvis kunne blive afskediget på grund af sinds¬ 
syge, hvis han fortsatte med at tale om det. Men 
de fleste andre Kansas-boere syntes at stille sig 
meget mere åbent overfor det mystiske fartøj, og 
det blev et foretrukkent samtaleemne mellem dem. 
En ingeniør ved Fort Leavenworth, som tænkte 
sig muligheden af, at luftskibe til sin tid kunne 
finde anvendelse som våben, sagde: »Tænk på det 
— et helt kompagni soldater, som sejler henover 
store byer, og bomber af enhver størrelse og art, 
som bliver kastet ned mellem folk. Blodbadet vil 
blive forfærdeligt. Krig nu, sammenlignet med krig 
til den tid , er kun barneleg«. 

II 

Langt borte fra Kansas, i den midtvestlige 
stat Michigan, passerede luftskibet henover lands¬ 
byen Galesburg om aftenen den 1. april — noget 
som, sammen med andre tilfælde, sandsynliggjorde, 
at der var mere end ét luftskib indblandet i 1897- 
bølgen. Vidner rapporterede, at de så et strålende 
lys, som afslørede den utydelige facon af maskinens 
skrog; der hørtes fra den såvel en besynderlig 
»knækkende« støj, formentlig lyde fra dens motor, 
som de umiskendelige lyde af menneske stemmer. 

Fire dage senere så hundreder af indfødte i 
Omaha en cigarformet stål-genstand, som fløj i en 
højde af ca. s /4 mile. Den var synlig i fem minut- 

ter, fløj mod vinden ind i nogle skyer, kom et 
øjeblik til syne, og forsvandt — med stor fart og 
stadig op mod vinden — på den nordlige him¬ 
mel. 

En flod af luftskibs-observationer brød ud den 
9. og 10. om aftenen i 3 stater. For at nævne 
nogle af de steder, som rapporterede besøg: 

Norman, Oklahoma, den 9. april. Mr. T. J. Wig- 
gins, underkasserer ved Norman State Bank — 
»en ædruelig mand og hengiven kirkegænger« — 
så en lang mørk genstand med et meget klart lys 
i agterenden og blinkende røde lys langs siderne. 
(To nætter senere påstod næsten 400 mennesker 
i Norman at have set et fænomen magen til). 

Illinois. En strålende oplyst konstruktion kom 
tilsyne lavt på himlen, over en sø ved Evanston, 
og fløj derefter flakkende hen over byen med kurs 
vestpå. Den blev bemærket på samme tidspunkt, 
men i større afstand, fra Niles Center og Shermer- 
ville. 

Kl. 21,30 så nogle folk i det sydlige Chicago 
luftskibet komme tværs over søen, flyve ind over 
land, langsomt dreje mod nordvest og forsvinde 
i mørket. — Ifølge Chicago Tribune for den 10. 
april: 

»Det flyvende under blev observeret flere ste¬ 
der fra af personer udstyret med små teleskoper 
eller kraftige kikkerter, og disse personer beskrev 
omridset af genstanden, som var forsynet med lys. 
Der er enighed om — på den usikre baggrund, der 
er for at bedømme størrelsen på genstande, der 
bevæger sig på himlen i ukendt afstand — at skro¬ 
get på den natlige flyver var omkring 70 fod i 
længden, af slanke proportioner og skrøbelig kon¬ 
struktion. 

Det rapporteres, at den bevægelige »forlygte« og 
de andre lys var fastgjort til dette skrog . . Nogle 
få observatører påstod, at de desuden så, et lille 
stykke over skroget, former ud til siden, som lig¬ 
nede vinger eller sejl. Disse så ud til at være om¬ 
kring 20 fod i bredden, og da de blev set fra si¬ 
den, kunne deres længde ikke nøjagtigt bedøm¬ 
mes«. 

Et af de første vidner, en ung guldsmed, fast¬ 
holdt, at luftskibet faktisk var 2 cigarformede 
genstande, fastgjort til hinanden med dragere 
(bjælker). Eftersom denne observation tilsyneladen¬ 
de fandt sted i skumringen, mens de fleste andre 
fandt sted i mørke, bør den efter min opfattelse 
tages alvorligt, som en måske mere nøjagtig be¬ 
skrivelse af skibets udseende. 

Hvis bedømmelserne af genstandens længde skal 
tages bogstaveligt, fløj et luftskib, men et mindre 


end modparten Evanston-South Chicago, over 
Mount Carroll, Illinois, kl. 20,40. Det kom til¬ 
syne fra nordøst, passerede over byen, drejede 
vestpå og foer væk »med en fabelagtig fart«. Vid¬ 
ner udtalte, at fænomenet var omkring 8 eller 10 
fod i længden og ikke mere end to eller tre fod 
højt. Det var »aflangt« af form og forsynet med 
et stort rødt lys. 

Iowa, 10. april. Ved Newton så 2000 indbyggere 
ved 20-tiden et luftskib, der i 40 minutter holdt 
sig svævende over den sydvestlige del af byen. Da 
det tog kurs mod nordvest, kastede det noget, der 
så ud som en faldskærm med et lys fastgjort til 
den. Nogle observatører mente, det kunne være en 
meddelelse fra fartøjets passagerer og drog ud for 
at opspore den, men avisnotitserne fortæller ikke, 
om de søgende fandt noget. 

Luftskibet viste sig også i kort tid over Eldon 
kl. 19,25, Ottumwa kl. 19,40 og Albia kl. 20,10. 

Illinois. En mystisk genstand med skarpt hvidt 
lys var 15 minutter om at flyve over Galesburg. 
Folk, som holdt øje med den gennem kikkerter, 
anslog højden over jorden til s /4 mile. 

Hele denne aktivitet fik professor George Hough, 
en astronom fra North-western University, til at 
smile. »Alpha Orionis har vandret ad sin faste 
bane på firmamentet i ti millioner år«, sagde han, 
»og det er vanskeligt at forklare, hvorfor man 
har fæstnet sig ved den i de sidste tre uger og 
udpeget den som forlygten på et mystisk luftfar¬ 
tøj«. Ikke fordi professor Hough nogensinde havde 
set dét, som hans »blåøjede« landsmænd kaldte et 
»luftskib«, det er klart. Han havde bedre ting at 
tage sig til, sagde han. 

Joseph Piersen fra Evanston, så røde, grønne og 
hvide lys, som gav genskin fra to cigarformede 
genstande. Genstanden — eller genstandene — gav 
en »hvislende« lyd fra sid. »Dette fænomen«, un¬ 
derstregede han, formentlig med sarkasme, »tog 
en kurs, aldeles afvigende fra Alpha Orionis* 
bane«. 

III 

Et luftskib fulgte et tog hele vejen fra Howard 
til Artesian, South Dakota, om aftenen den 15. 
Togføreren Joe Wright fortalte en journalist fra 
Madison (South Dakota) Sentinel, at genstanden 
kom til syne lige efter skumring og fløj stadig 
nærmere ved jorden, indtil den var nået ud af 
syne«, d.v.s. formentlig landet. 

Et andet luftskib blev set kl. 21,00 den samme 
aften af observatører i Eureka, Kansas. Endnu ét 
nærmede sig, efter rapporter at dømme, til Was- 

hington-monumentet i Washington D.C., i en højde 
af 600 fod, tog så retning mod Georgetown og 
forsvandt bag nogle høje udenfor byen. 

24 timer senere så et halvt dusin byer i Texas 
et fartøj, »formet som en mexikansk cigar, tyk på 
midten og tynd i begge ender, med store vinger, 
der lignede en kæmpe-sommerfugls. Det blev strå¬ 
lende oplyst af skæret fra to store projektører og 
sejlede i sydøstlig retning med vindens hast; det 
udgjorde et storslået skue«. (New York Sun). 

Tre dage senere, ca. ved 21-tiden, kastede en 
gigantisk genstand projektørlys hen over jorden ved 
Sistersville, West Virginia. Ifølge en journalist: »En 
undersøgelse med kraftige kikkerter efterlod et ind¬ 
tryk af en kæmpemæssig kegleformet konstruktion, 
180 fod lang, med store finner på begge sider«. 

IV 

Den 19. april fremkaldte to af bølgens mest 
interessante rapporter. Den første er den velkendte 
Sister(s)ville-hændelse (se ovenfor), mere udførligt 
beskrevet i Keyhoes »The Flying Saucers Are 
Real«. Den anden er den, indtil for nylig ikke- 
offentliggjorte »mandskabs«-rapport fra LeRoy, 
Kansas, klart en af de bedste beretninger af den 
art i UFO-sagaens annaler. Vidnet synes at have 
været en yderst pålidelig mand, og ydermere har 
jeg været i stand til — takket være en Kansas- 
korrespondents anstrengelser — at få yderligere 
dokumentation for historien. 

I Farmers Advocate, Yates Center, Kansas, for 
den 23. april 1897 meddeles det: »Den ærværdige 
Alexander Hamilton fra Vernon kom til byen i 
onsdags (21. april) og skabte betydeligt røre ved 
at erklære, at han havde haft en oplevelse med 
det meget-omtalte luftskib. Mr. Hamilton er gam¬ 
mel kolonist (af gammel pionérslægt), var tidligere 
medlem af den lovgivende forsamling, og er kendt 
overalt i Woodson, Allen, Coffey og Anderson 
distrikterne«. Hamilton fortalte avisen følgende 
historie: 

»Sidste mandag aften omkring kl. halv elleve 
blev vi vækket af støj fra kvæget. Jeg stod op, da 
jeg tænkte, at min bulldog måske lavede halløj, 
men da jeg kom hen i døren, så jeg til min yderste 
forbløffelse et luftskib, som langsomt dalede ned 
over min kvægfold, ca. 40 rods (ca. 220 meter) 
fra huset. 

Jeg kaldte på Gid Heslip, min forpagter, og min 
søn Wall, vi fik fat i nogle økser og løb over til 
indhegningen. I mellemtiden var skibet dalet roligt 
ned, til det ikke var mere end 30 fod over jorden, 
og vi kom hen til en afstand af 50 meter fra det. 


Det bestod af en stor cigarformet del, måske 300 
fod lang, med en vogn under. 

Vognen var lavet af flader af glas eller en an¬ 
den gennemsigtig masse, skiftende med smalle stri¬ 
ber af et andet materiale. Den var strålende op¬ 
lyst indvendigt, og alt var klart synligt. Der var 
tre lys; et, som en kæmpe-projektør, og to mindre, 
det ene rødt, det andet grønt. Det store kunne 
drejes i enhver retning. 

Den (vognen) var bemandet med seks af de mær¬ 
keligste væsener, jeg nogensinde har set. Der var 
to mænd, en kvinde og tre børn. De sludrede ind¬ 
byrdes, men vi kunne ikke forstå en stavelse af, 
hvad de sagde. Enhver del af fartøjet, som ikke 
var gennemsigtig, var mørkerød. 

Vi stod stumme af forundring og frygt, da en 
støj tiltrak deres opmærksomhed og de drejede 
lygten direkte mod os. Øjeblikkeligt, da de fik øje 
på os, drejede de op for en eller anden ukendt 
kraft, og et stort turbinehjul, ca. 30 fod i diam., 
som drejede langsomt rundt under fartøjet, be¬ 
gyndte at summe — det lød præcis som cylinderen 
i en centrifuge — og skibet hævede sig så let som 
en fugl. 

Da det var ca. 30 fod over os, syntes det at stå 
stille og svæve direkte over en tre år gammel kvie, 
som brølede og sprang, tilsyneladende fanget i heg¬ 
net. Da vi kom over til den, fandt vi et kabel, 
ca. 1 U tomme tykt, fremstillet af det samme røde 
materiale, som var bundet med en løbeknude om 
hendes (kviens) hals. Den ene ende førte op til 
fartøjet, og noget af det var filtret ind i stål¬ 
tråden. 

Vi prøvede at få kablet af, men vi kunne ikke, 
så vi skar tråden løs; og vi så forbløffede til, da 
skib, ko og det hele langsomt hævede sig og sej¬ 
lede bort, for at forsvinde i nordvest. Vi gik hjem, 
men jeg var så opskræmt, at jeg ikke kunne sove. 
Jeg stod op tirsdag morgen, satte mig op på min 
hest og begav mig ud for at finde et eller andet 
spor af min ko. Men da jeg kom tilbage til LeRoy 
om aftenen, hørte jeg, at Lank Thomas, som bor 
i distriktet Coffee ca. 3—4 miles vest for LeRoy, 
den samme dag havde fundet huden, benene og 
hovedet på sin mark. 

Da han tænkte, nogen havde stjålet et kreatur, 
slagtet det og kastet huden bort, havde han bragt 
det til byen, så det kunne blive identificeret. Han 
fandt det imidlertid yderst mystisk, da han ikke 
kunne finde spor af nogen art i den bløde jord. 
Jeg tog hjem i aftes, men hver gang, jeg var ved 
at falde i søvn, så jeg den forbandede tingest for 
mig med dens store lygter og afskyelige folk. Jeg 

ved ikke, om de er djævle eller engle, eller hvad, 
men vi så dem allesammen, og hele min familie så 
skibet, og jeg vil ikke have mere med dem at 
gøre«. 

»Mr. Hamilton så ud, som om han ikke helt var 
kommet over sit chock, og alle, som kendte ham, 
var overbevist om, at hvert ord var sandt, slut¬ 
tede Advocate. Avisen offentliggjorde følgende ud¬ 
talelse fra fremtrædende borgere, som kendte Ha¬ 
milton godt: 

»Eftersom der er, altid har været, og altid vil 
være, skeptikere og tvivlere, når som helst en sand¬ 
hed, der grænser til det utrolige, bliver præsenteret 
— og da vi ved, at uvidende eller mistænksomme 
personer vil tvivle på sandheden af ovennævnte 
erklæring nu, 

afgiver vi undertegnede derfor følgende skrift¬ 
lige erklæring. 

At vi har kendt Alex Hamilton i fra 15 til 30 
år, at vi aldrig har hørt sandheden og sanddruhe¬ 
den af hans ord betvivlet, og at vi i sandhed tror 
hans erklæring er sand og korrekt. 

E. V. Wharton, State Oil Inspector 
H. H. Winter, Banker 

H. S. Johnson, Pharmacist 
Alex Stewart, Justice of Peace 

F. W. Butler, Druggist 
H. C. Rollins, Postmaster 
M. E. Hunt, Sheriff 

K. E. Kellenberser, Medical Doctor 
J. H. Sticher, Attorney 
H. Waymire, Druggist 
Jas. L. Martin, Register of Deeds 
Underskrevet og beediget i min nærværelsen, 
den 21. april 1897. 

W. C. Willie, Notarius Publicus«. 

Burlington’s Daily News bragte, efter at have 
trykt Hamiltons historie, en anden erklæring: 

»Vi undertegnede, indbyggere i Burlington, Kan- 
sas, attesterer herved, at vi har kendt Mr. Alexan¬ 
der Hamilton, lige siden han blev jaget ud af 
Missouri i 1855 (formentlig en henvisning til Ha¬ 
miltons mulige forbindelse med grupper for og 
imod slaveri, der på det tidspunkt havde konflik¬ 
ter i Missouri og Kansas) at han var den første 
amtsfuldmægtig i distriktet Coffee; at han i alle 
henseender er en fuldstændig sanddru og pålidelig 
mand. Og ingen sandhedskærlig person vil nogen¬ 
sinde betvivle nogen erklæring fra ham. . . . 

J. M. Lane, H. E. Cowgill, Orson, Wm. Man¬ 


son, M. E. Grimes, J. M. Baldwin, David Grimes. 

Underskrevet og beediget i min nærværelse, den 
29. april 1897. 

H. B. Cheney, Notarius Publicus«. 

Et sidste vidnesbyrd om Hamiltons sanddruhed, 
er givet af hans børnebørn, (døtre af Wallace Ha¬ 
milton — kaldet »Wall« i beretningen), som blev 
interviewet sent i året 1965 af mr. Harry Fleenor 
fra Topeka, Kansas. Begge kvinder fortalte mr. 
Harry Fleenor, at historien var velkendt i deres 
familie, og at deres bedstefar indtil sin død (i 1912) 
havde fastholdt, at han havde set et mærkværdigt 
fartøj og dets ligeså besynderlige besætning lette 
med en kviekalv. Deres fader nægtede at diskutere 
emnet, måske af frygt for latterliggørelse. 

V 

Den næste »mandskabs«hændelse, som hævdedes 
at have fundet sted omtrent på samme tid (vi har 
ikke været i stand til at afgøre den nøjagtige dato), 
er mindre let at bedømme, fordi vi har færre op¬ 
lysninger angående vidnets karakter. Manden synes 
imidlertid at have været en ret fremtrædende per¬ 
son, og avisernes omtale af ham er overalt gun¬ 
stig. Selv Arkansas Gazette , som tidligere havde 
latterliggjort meget mere »prosaiske« luftskibs-ob¬ 
servationer, betegnede denne som »den mest auten¬ 
tiske beretning, der er trykt«. 

Den, der taler, er Captain James Hooton, be¬ 
skrevet som »den kendte Iron Mountain-togfører«. 

»Selvfølgelig så jeg luftskibet. Der er overhove¬ 
det ingen tvivl om det, og De kan være sten¬ 
sikker på, hvad jeg fortæller. Det foregik på denne 
måde: 

Jeg var taget ned til Texarkana for at føre et 
special-tog tilbage, og da jeg vidste, at jeg ville 
få en 6-8 timer tilovers i Texarkana, tog jeg til 
Homan (Arkansas) for at gå på jagt. Klokken 
var omkring 3 om eftermiddagen, da jeg nåede 
dertil. Jagten var god, og inden jeg vidste af det, 
var den over seks, og jeg begav mig tilbage mod 
jernbanestationen. Mens jeg vadede gennem krat¬ 
tet blev min opmærksomhed fanget af en velkendt 
lyd, det var en lyd nøjagtig som en arbejdende 
luftpumpe på et lokomotiv. 

Jeg gik straks i retning af lyden, og dér, på en 
åben strækning på ca. 5-6 acres (2-2,4 hektar), så 
jeg genstanden, der frembragte støjen. Jeg fandt 
straks ud af, at dette var det berømte luftskib, 
der var set af så mange mennesker i landet. 

Der var en mand ombord; han så ud til at 
være af middelhøjde, og jeg så, at han havde røg- 

farvede briller på. Han gik rundt og rodede i 
dét, som så ud til at være agterenden af skibet, og 
da jeg nærmede mig, var jeg alt for lamslået til 
at tale. Han så overrasket på mig og sagde: »God¬ 
dag, hr; goddag«. Jeg spurgte: »Er dette her luft¬ 
skibet?«, og han svarede: »Ja«, hvorefter tre eller 
fire andre mænd kom ud af det, som åbenbart var 
skibets køl. 

En nærmere undersøgelse viste, at kølen var delt 
i to dele, som foran endte ligesom den skarpe 
kant på en knivlignende æg, mens siderne af ski¬ 
bet buede gradvis ud hen mod midten og derefter 
igen blev smallere. Der var tre store hjul på hver 
side, fremstillet af et eller andet krummet metal, 
og således arrangeret, at de blev konkave, når de 
bevægede sig fremad. 

»De må undskylde mig, hr«, sagde jeg, »men 
lyden minder en hel del om en Westinghouse luft¬ 
bremse«. »Det gør den måske, min ven, vi benytter 
komprimeret luft og vinger; men du vil få mere 
at vide senere«. 

»Alt er parat«, råbte én, og så forsvandt hele 
selskabet ind. Jeg lagde mærke til, at et to-tommer 
rør lige foran hvert hjul begyndte at blæse luft 
ind på hjulene, og de begyndte at dreje rundt. 
Skibet hævede sig gradvis med en hvislende lyd. 
Vingerne sprang pludseligt frem, idet de vendte 
de skarpe ender opad, så begyndte rorbladene i en¬ 
den af skibet at rotere så hurtigt, at man knapt 
kunne se dem. På mindre tid, end det tager at 
fortælle det, var skibet forsvundet af syne. 

Den tegning, jeg har lavet til Dem, er den bed¬ 
ste, jeg kan lave under de foreliggende omstæn¬ 
digheder. Jeg tænker jeg var heldig, at jeg så ski¬ 
bet. De kan tilføje, at mens det stod stille, gav 
det en pumpelyd fra sid, som luftpumpen på en 
maskine. En særlig detaille, jeg husker, er, at det, 
jeg ville kalde kofangeren, var skarp som et kniv¬ 
blad og næsten så spids som en nål. Der var ikke 


Kaptajn Hootons tegning af luftskibet 


nogen klokke eller noget klokke-reb ombord på 
skibet, så vidt jeg kunne se, som jeg ellers burde 
mene, ethvert velordnet luft-lokomotiv skulle 
have«. 

Luftskibet, som Hooton tegnede, slår én som lat¬ 
terligt umuligt af udseende, og kan måske virke 
som en hindring for fuld anerkendelse af historien. 
På den anden side kan det virke som indicie(bevis) 
til gunst for historien. Noget lignende skibe var 
blevet rapporteret tidligere (se især beskrivelsen 
af South Chicago-luftskibet), og de vifteformede 
hjul på siden var kraftigt fremhævet i nogle Chi- 
cago-rapporter fra 1896, som det er usandsynligt, 
Hooton havde kendskab til. Husk, at Alexander 
Hamilton fortalte om tilstedeværelsen af et »hjul« 
i forbindelse med fremdriftsmekanismen, selv om 
dette var større og anbragt under fartøjet, ikke på 
siden. Ydermere har Hootons luftskib en afgjort 
lighed med den mystiske maskine, som fløj over 
New Mexiko i 1880 (se Lucius Farish’s An 1880 
UFO , Flying Saucer Review , maj,/juni 1965). 

VI 

1897-bølgen havde afgjort nået sit højdepunkt 
efter den tredje uge af april, selv om der fortsat 
blev gjort spredte observationer helt ind i maj. 
Kun én er værd at nævne i enkeltheder. 

Vidneudsagnet herunder er fra to politimænd fra 
Hot Springs, Arkansas. Constable Sumpter og De- 
puty Eheriff McLemore, som var ude i tjenstligt 
ærinde, da de påstod at have mødt et luftskib og 
dets passagerer. 

»Mens vi red her fra byen mod nordvest, om 
aftenen den 6. maj 1897, lagde vi mærke til et 
strålende lys højt oppe på himlen. Pludselig for¬ 
svandt det, og vi sagde ikke noget om det, efter¬ 
som vi var på udkig efter nogle lovovertrædere og 
ikke ville lave nogen støj. Efter vi havde redet 
rundt i det bakkede terræn en fire-fem miles, så 

vi igen lyset, som nu så ud til at være meget nær¬ 
mere jorden. Vi standsede hestene og så det komme 
ned, indtil det på én gang forsvandt bag en bakke. 
Vi fortsatte med at ride ca. en halv mile, og så 
nægtede vore heste at gå længere. Omkring hun¬ 
drede meter borte så vi to personer, der bevægede 
sig omkring med lygter. Idet vi trak vore Win- 
chester-revolvere (geværer?) — for vi var nu helt 
klar over situationens alvor — råbte vi: »Hvem 
er dér, og hvad bestiller De?«. 

En mand med langt mørkt skæg kom frem med 
en lygte i hånden, og da han havde fået at vide, 
hvem vi var, fortsatte han med at fortælle, at han 
og de andre — en ung mand og en kvinde — rejste 
gennem landet i et luftskib. Vi kunne klart skelne 
omridset af fartøjet, som var cigarformet og ca. 
tres fod langt, og som så ud, nøjagtigt som de 
stik (d.v.s. illustrationer), der har været i aviserne 
fornylig. Vejret var mørkt og regnfuldt, og den 
unge mand var i færd med at fylde en stor sæk 
med vand ca. 30 meter borte, og kvinden sørgede 
omhyggeligt for at holde sig tilbage i mørket. Hun 
havde en paraply over hovedet. Manden med skæg¬ 
get inviterede os på en flyvetur og sagde, at han 
kunne føre os hen, hvor det ikke regnede. Vi for¬ 
talte ham, at vi vist nok foretrak at blive våde. 

Da vi spurgte manden, hvorfor det strålende lys 
blev tændt og slukket så meget, svarede han, at 
lyset var så kraftigt, at det brugte en stor del af 
drivkraften. Han sagde, at han godt kunne tænke 
sig at gøre nogle få dages ophold i Hot Springs 
og få nogle varme bade, men hans tid var begræn¬ 
set, og han kunne ikke. Han sagde, de ville slutte 
turen i Nashville, Tennessee, når de havde fået 
set landet grundigt. Da vi havde travlt, tog vi 
afsted, og på tilbageturen, ca. 40 minutter senere, 
var der intet at se. Vi hverken hørte eller så luft¬ 
skibet, da det startede. 

John J. Sumpter, Jr. 

John M’Lemore. 

Underskrevet og beediget i min nærværelse, den 
8. maj 1897. 

C. G. Bush, fredsdommer«. 

Daily News Record , Fort Smith, bemærkede, at 
selv om Sumpter og McLemore blev udsat for me¬ 
gen latterliggørelse, »fastholder de imidlertid yderst 
alvorligt, at det er fuldstændigt sandt, og deres 
alvor forvirrer mange, der, selv om de ikke kan 
anerkende historien som sand, alligevel kan se, at 
mændene ikke skæmter«. Arkansas Gazette tilføje¬ 
de: »Eftersom de begge er mænd, kendt for deres 


retskaffenhed, kan man fuldt ud stole på sand¬ 
heden af deres erklæring«. 

Man bør lægge særligt mærke til en detaille i 
vidneudsagnets sidste afsnit: Forbindelsen mellem 
skibets lys og drivkraften. Vi har allerede set, at 
vidner uafhængigt af hverandre har bemærket, at 
hver gang , skibet accelererede , blev dets lys sva¬ 
gere. Dersom Sumpter og McLemore løj, måtte vi 
da drage den slutning, at de var helt fortrolige 
med andre observationsberetninger, selv de, der 
havde stået i aviser, de måske ikke havde mulig¬ 
hed for at se. (Om det nu var et sammentræf eller 
ej, så gjorde nogle landbrugsmedhjælpere fra Illi¬ 
nois i midten af april fordring på at have mødt 
et luftskib, ligeledes bemandet med to mænd og en 
kvinde). 

VII 

Hos dem, som anerkendte tilstedeværelsen af 
luftskibet, var der næsten ingen tvivl om, at far¬ 
tøjet var styret af jordboere, formentlig ameri¬ 
kanske opfindere. Bortset fra en leder-skribent ved 
Free Press , Colony, Kansas, (som fremlagde en 
teori om, at det var et rumskib fra Mars), synes 
det ikke at være faldet nogen ind, at fænomenet 
kunne have været andet og mere end dette (altså 
jordisk. Dette er måske den eneste , virkeligt betyd¬ 
ningsfulde kendsgerning i 1897-bølgen. 

Det turde være indlysende, at begivenhederne 
i 1897 ikke er »typiske« for UFO-aktivitet, som 
vi kender den idag. Faktisk har jeg afstået fra at 
kalde luftskibet et »UFO«, for selv om det i bog¬ 
staveligste forstand var et sådant, ligner det over¬ 
hovedet ikke det, vi idag kalder et »UFO«. Det 
fænomen, som blev set i USA i 1880, 1896 og 
1897 (og Wales og New Zealand i 1909 og Syd¬ 
afrika i 1914) var et /w/jskib, en slags konstruk¬ 
tion, tungere end luften, bygget til begrænset flyv¬ 
ning i den nærmeste atmosfære. Det var helt af¬ 
gjort ikke noget slags rumfartøj, som de moderne 
»flyvende tallerkener« synes at være. 

I enhver kontaktberetning fra den periode, var 
den tanke — at skibet var en jordisk konstruk¬ 
tion — afstivet på forskellige måder, som så be¬ 
kvemt understøttede den tids teknologi og tempera¬ 
ment. Det var den almindelige opfattelse, med de 
relativt hurtige fremskridt, videnskaben gjorde på 
det tidspunkt, at et luftfartøj af en eller anden 
art ville blive opfundet i den nærmeste fremtid 
(netop som man nu forventer interplanetariske 
rumskibe indenfor de nærmeste år). Enhver af luft¬ 
skibets handlinger kunne tænkes at have været for- 
udsagt af amerikanerne i slutningen af det 19. år- 

hundrede. Her var ingen begreber, der lå hinsides 
deres fatteevne: Ingen UFO’er drevet af »anti- 
tyngdekraft«, ingen fartøjer af meget avanceret 
udformning, ingen »små mænd« eller venusianere 
med gyldent hår. Kort sagt, intet af det, vi, der 
idag tager UFO’er for givet, forventer. 

Kontakterne i 1897 var uundgåelige, hvis man 
da anerkender den forudsætning, at begrænset kon¬ 
takt kan finde og finder sted. På grund af luft¬ 
skibets besynderlige karakter kunne kontakter ikke 
have været andet end det, de var: Styrket tro på 
en jordisk konstruktion. Hvis besætningsmedlem¬ 
merne havde været ligeglade med den menneske¬ 
lige reaktion på deres tilsynekomst, ville de for¬ 
mentlig have fløjet med maskiner af mere avan¬ 
ceret udformning, snarere end de næsten latterlige 
modeller, som beskrives i samtidige aviser. 

Efter studier af 1897-rapporterne har en kendt 
ufolog konkluderet — og vil argumentere herfor 
i en bog, der udkommer — at luftskibet blev op¬ 
fundet af en amerikansk videnskabsmand. Selv om 
jeg ikke ved, om han er i besiddelse af særlige 
oplysninger, der fører ham til denne slutning, tror 
jeg snarere, at hans teori er baseret på en over¬ 
fladisk og noget ufuldstændig undersøgelse af de 
eksisterende data. Næsten enhver, som på et eller 
andet tidspunkt har studeret den tid, spekulerer 
på, om jordboere var fuldstændigt ansvarlige — 
der var tilstrækkeligt med rygter i pressen til at 
forvirre enhver. Men når alt kommer til alt, må 
man konkludere, med Thomas Edison, at »det er 
absolut utænkeligt, at en mand kunne konstruere 
et luftskib, der fungerede — og holde historien 
hemmelig«. 

Ydermere må vi, hvis vi skal godtage denne for¬ 
skers synspunkt, tro på, at vores anonyme opfin¬ 
der — og de snese af personer, som skulle til for 
at flyve med luftskibene — viste sig i New Mexico 
i 1880, Kalifornien i 1896, hele USA i 1897, Wales 
og New Zealand i 1909 og Sydafrika i 1914. Vi 
må også regne med, at alt dette faktisk blev fore¬ 
taget i fuldstændig hemmelighed — og at der siden 
den tid ikke har vist sig noget, som kunne fratage 
brødrene Wright deres rolle som skabere af den 
første »tungere-end-luften«-maskine. 

Jeg vil hævde, at sandheden snarere er den, som 
jeg har givet udtryk for i hele denne artikel, at 
luftskibet var af ikke-jordisk (dog ikke nødven¬ 
digvis interplanetarisk) oprindelse. Når vi frem¬ 
sætter disse formodninger, mener vi, at mysteriet 
kan forstås, hvis vi tænker os, at intelligens(væ- 
sen)erne bag UFO'erne 1) vil vildlede os, eller 2) 
vil vise sig indenfor rammerne af observatørens 


begrebsverden. Disse punkter har måske en vis 
overlapning, men de er baseret på hinanden mod¬ 
satte formodninger om ufonauternes hensigt. 

I første tilfælde forestiller vi os en langtids¬ 
mission, som udføres af væsener andetsteds fra; 
omend ikke nødvendigvis fjendtligtsindede, ønsker 
disse væsener ikke, at vi skal kende deres identi¬ 
tet og hensigt, og de har derfor (gennem listighed, 
deres mere åbenlyse aktiviteter, de ved kontakt 
givne meddelelser) fundet på at give os falske 
ideer om dem. Hvad de bestiller her, er ikke 
særligt relevant for udredningen af denne hypo¬ 
tese, selv om jeg håber at kunne komme ind på 
dette emne i en senere artikel. 

For at vildlede os, antager afonauterne den ka¬ 
rakter, som er lettest for os både at tro på og 
forstå. I fortiden kaldte de overtroiske dem for 
guder eller troldmænd, og vi har en mærkelig 
historie, omtalt af W. R. Drake (S pacemen 
in Norman Times, FLYING SAUCER 
REVIEW, marts/april 1966), i hvilken nogle væ¬ 
sener erklærer, at de er fra »Magonia« eller »Magus 
— det magiske land«. Paul Misraki (Paul Thomas) 
hævder i sin glimrende bog Flying Saucers 
througt the Ages (Neville Spearman, 1965), 
at englene i Bibelen i virkeligheden var UFO- 
væsener. Nu, i »Rumalderen«, får man os til at 
tro, at »flyvende tallerkener« er rumfartøjer. I 
april 1897 — 6Va år før Kitty Hawk (brdr. 
Wrights maskine? o.a.) — hvad var da mere lo¬ 
gisk end et jordisk luftfartøj? 

I den anden teori følger vi mange af de samme 
argumenter, men vi betragter vore besøgendes 
motiver med mindre mistænksomhed. Vi tænker, 
at UFO-væsenerne måske ikke kan kontakte os 
i mere udstrakt grad, i kraft af selve UFO‘ernes 
egen karakter. Ude af stand til at lande og på 
afgørende måde bevise deres eksistens, forsøger 
de at gøre sig kendt ved at vise sig på måder, 
vidnerne er i stand til at fatte — luftskibe i 1897, 
rumskibe i 1947. Hvis de viste sig i deres sande 
form, kunne de meget vel være så mærkelige, at 
vi overhovedet ikke opdagede eller erkendte dem. 
Formodentlig vil UFO-mysteriet, efterhånden som 
grænserne for den menneskelige viden og erken¬ 
delse med tiden udvides, fortsætte med at udvikle 
sig, indtil vi sluttelig forstår, hvad det virkelig 
betyder. 

Jeg indrømmer, at vi her er inde på tanke¬ 
eksperimenter i den helt store målestok. Jeg vil 
imidlertid gerne gøre det klart, at disse sidste 
tanker egentlig ikke er opstået hos mig. 

Til gengæld hævder jeg, hvad så end sandheden 

til slut vil vise sig at være, at 1897-bølgen viser 
det nytteløse i noget forsøg på at adskille de fly¬ 
vende genstande fra hele den situation, i hvilken 
de fremtræder. Det kan godt tænkes, at de enkelte 
rapporter kun hindrer vor forståelse af gåden. 
Måske betyder tallerkener som enkelt-tilfælde kun 
meget lidt, tallerkener som helhed betragtet alt. 

Luftskibet er måske således et af de væsent¬ 
ligste fingerpeg til gådens løsning. Dets betydning 
for forskere af efter-Arnold perioden burde være 
åbenbar. Hvad enten vi forsætligt bliver narret, 
eller UFO‘erne simpelthen ikke kan møde os på 
deres vilkår, har de skabt et mere dybtgående my¬ 
sterium end de fleste af os vil indrømme. 

☆ 


KOMMENTAR: Den her fremførte teori hører 
vel nok til de »mere avancerede« og kommer 
måske noget bag på en del af læserne, måske navn¬ 
lig den del af de nye læsere, der havde regnet 
med udelukkende at skulle høre om »ganske ge¬ 
mene« rumskibe fra vore kendte naboplaneter. 

Denne sidste antagelse har mange tilhængere og 
kan også forklare en stor del af de sidste 20 års 
observationer, men tilbage bliver en lang række 
fænomener, tildragelser og forhold inden for UFO- 
sagen som helhed, som peger på, at der er andet 
og mere medindblandet. Det forekommer således 
helt utænkeligt, at en fremmed civilisation, der 
efter nutidige observationer at dømme synes at 
være årtusinder forud for os, for kun et halvt 
århundrede siden skulle have fløjet rundt i slige 
Storm P.-agtige indretninger, som den her om¬ 
talte, når det samtidig er godtgjort, at »de« har 
været i stand til at besøge — og også har besøgt — 
os gennem årtusinder. Men selvfølgelig, den kan 
have været specialbygget til formålet med et »tids¬ 
svarende« ydre! 

Måske findes der »tallerkenfænomener« af for¬ 
skellig natur, herunder »psykiske« fænomener, som 
man så kan vælge at se helt bort fra, hvis man 
ønsker det, — — og måske skal man den vej 
rundt, som fremføres i foranstående artikel. Tanke¬ 
gangen i denne teori minder en del om visse tan¬ 
ker, der tidligere er blevet fremført i artikler af 
N. E. Wagenda. 

Vi kan naturligvis ikke vide, om denne teori er 
rigtig, men ejendommeligt er det, at den til grund 
liggende tankegang samtidig forklarer et andet for¬ 
hold, som ofte har været fremholdt af forskellige 
UFO-foredragsholdere, nemlig den kendsgerning, at 
kontaktberetningernes beskrivelse af UFO-besæt¬ 


ningerne — naturligvis med enkelte undtagelser — 
varierer fra land til land eller fra verdensdel til 
verdensdel, tilsyneladende overensstemmende med 
det pågældende områdes »udviklingsgrad«, »folke- 
mentaliteten« eller noget i den retning. 

Men selvfølgelig kan det også godt være, at 
racer fra forskellige planeter arbejder sammen og 
holder hvert sit område på Jorden under obser¬ 
vation! — Tallerkensagen rummer stadig mange 
uløste spørgsmål, — hvis den overhovedet rummer 
andet. Red . 



. . . kun tale om stjerneskud, vejrballoner m. m. ( 
som af utrænede iagttagere meget vel kan op¬ 
fattes som . . 


HISTORISK NOTE 

Som flyvemaskine-historiker med tiden før 1910 
som speciale kan jeg med sikkerhed sige , at de 
eneste luftfartøjer , med passagerer , som på nogen 
måde kan vare set nogetsteds i Nordamerika i 
1897 , må have varet frit flyvende luftballoner , 
og det er yderst usandsynligty at de kunne for¬ 
veksles med noget andet. Ingen form for styrbar 
(d.v.s. en gasbeholder drevet af en propel) eller 
tungere-end-luften maskine fløj — eller rettere 
kunne flyve — på det tidspunkt i Amerika. 

Charles H. Gibbs-Smith, M.A., F.M.A., 
Æresmedlem af The Royal Aeronautical 
Society. 

Kilde: Flying Saucer Review, 
juli/august 1966. /IOKj. 

Landinger og kontakter 


UFO-landing den 27: april 1960 


Den 27. april 1960 kl. ca. 03,00 kommer herr 
NN kørende i sin bil (Opel Rekord varevogn, år¬ 
gang 1953) på landevejen mellem Slagelse og Næs- 
tced. Ca. 11 km syd for Slagelse passerer han god¬ 
set »Gyldenholm«. Farten er ca. 60 km/t. Luften 
er let diset og vinden svag. Observatøren fortæl¬ 
ler, at han havde fornemmelsen af, at et eller 
andet iagttog ham. 

Efter at være kommet fri af den skov, der om¬ 
giver godsets hovedbygning, ser han mod sydvest 
i ca. 20° højde en stærk lysende, hvidlig ring, der 
nærmer sig med stor hastighed. I løbet af 3-4 se¬ 
kunder har ringen bevæget sig mod bilen og stand¬ 
ser brat i kort afstand fra denne. Bilens tændings¬ 
anlæg og lys afbrydes pludselig. Da observatøren 
mærker, at motoren ikke trækker, kobler han ud, 
kører ind til højre vejside og bremser bilen. Den 
stopper i en afstand af ca. 6 meter fra objektet. 

Observatøren ser nu, at det drejer sig om en så¬ 
kaldt »flyvende tallerken«. Dens størrelse anslås til 
ca. 9X6 meter (bredde/højde). Formen er noget 
i retning af to skåle lagt mod hinanden med et 
bredt lysende bånd ca. tværs over midten foruden 
en smallere stribe eller spalte ovenpå. Allerøverst, 
på noget der lignede en lille overbygning, løber en 
smal, fluoriscerende stribe tværs over. Forneden for¬ 
deler sig tre runde, lysende pletter, som observatø¬ 
ren mener er koøjer (se iøvrigt skitsen). Objektet 
lyser grå-grønt. 

Medens observatøren betragter objektet, der hol¬ 
der sig svævende ca. 3 meter over jorden, glider 
tre teleskopstøtteben ud af skålformede fordybnin¬ 
ger på undersiden af objektet. Endnu før de når 
jorden, glider endvidere et tykt, cylindrisk rør ned 
mod jorden. Røret stopper et stykke over jorden, 
og forneden på røret viser der sig nu en firkantet 
åbning. 

Observatøren føler sig ikke angst, men måske 
nærmere en smule apatisk. Han tænker på at for¬ 
lade bilen, men beslutter i det samme at blive sid¬ 


dende, idet 4 personer, én efter én, kommer ud af 
åbningen. De bevæger sig hen mod bilen med lang¬ 
somme, graciøse bevægelser, nærmest som en frø¬ 
mand, der går på havbunden. De fire personer er 
iført grønligt skinnende dragter, hvorpå der foran 
ses tre mørke, lodrette striber, af hvilke den mid- * 
terste er den længste. Endnu medens de fire 
bevægede sig hen imod bilen, glider et tykt kabel 
ud af objektets underdel i retning mod bilen. Kab¬ 
let stopper ca. 2 meter fra bilens højre vindue. 
Nærmest bilen ender kablet med en firkantet skærm, 
hvori der ses en rund, hvid, lysende linse. Skærmen 
holdes af kablet i knapt en meters højde. I mellem¬ 
tiden har de fire personer fordelt sig omkring bi¬ 
len, de to ved bilens venstre dør. I hænderne har 
de alle noget, der ligner en stavlygte, som de sæt¬ 
ter ind mod bilen flere steder. 

Observatøren beskriver personerne som lignende 
almindelige mennesker, dog var de kun ca. 90 cm 
høje. Deres ansigter lignede vore, men syntes at 
være noget fladtrykte. De bevægede munden, som 
om de talte, men der hørtes ingen lyde. Derfor er 
alt stille under observationen, bortset fra en svag 
summen som fra et højspændingsnet. 

Kort efter forsvandt de fire personer tilbage til 
og ind i fartøjet, åbningen lukkedes, kablet blev 
trukket tilbage i objektet, og tilsidst blev støtte¬ 
benene trukket op. Under en meget stærk lys¬ 
effekt hævede objektet sig derefter med en kolossal 
hastighed og forsvandt i samme retning, som det 
kom fra. Det var uden for synsvidde i løbet af få 
sekunder. Et øjeblik efter blev observatøren atter 
nærværende, idet tændingslampen begyndte at lyse. 

Nu steg observatøren ud af bilen og bemærkede 
straks en ejendommelig lugt, som han ikke kunne 
identificere. Da han prøvede at sætte hånden ned 
i de knytnævedybe mærker fra teleskopbenene, 
mærkede han en stærk hede. 

Observationens længde anslås til ca. 4 minutter, 
idet observatørens armbåndsur, som ellers gik helt 
nøjagtigt, senere viste sig at gå 4 minutter bag- 

efter. Det var sandsynligvis gået i stå samtidig 
med bilen. Da observatøren forsøgte at starte bi¬ 
len bagefter, virkede den straks. 

I årene efter observationen har observatøren lagt 
mærke til, at på det sted, hvor observationen fandt 
sted, har der været en plet, hvor vegetationen først 
kom i gang lidt efter lidt. Dette har ikke været 
muligt at efterprøve så lang tid efter observatio¬ 
nen; der findes nogle få bare pletter på stedet, 
men det kan ligeså godt skyldes andre forhold 
som landingen. 

Rapporten er udarbejdet i løbet af året 1966 og 
signeret af observatøren den 11. november. Ob¬ 
servatøren er håndværker fra Midtsjælland. Det er 
vore medarbejderes indtryk, at herr NN er nøg¬ 
tern, og at han har haft en oplevelse. Grunden 
til, at rapporten er så gammel er, at NN ikke har 
omtalt den for ret mange mennesker. Han ønsker 
også fuldstændig anonymitet. 

Den skitse, der er vist, er ikke tegnet af observa¬ 
tøren selv, idet han ikke tegner særlig godt. Men 
den er opbygget med hans råd og vejledning og 
må siges at være tilnærmelsesvis korrekt ifølge 
hans beskrivelse. Man har gjort meget ud af at få 
facon og mål til at være så korrekte som muligt. 

/ej 


Til UFO-nyt's redaktion... 

I anledning af rapporten om observationen ved 
»Gyldenholm« den 27. april 1960. 

Mange vil måske forbavses over, at en så god 
observation har fundet sted her i landet, men i be¬ 
tragtning af de mange lignende UV O-observationer, 
der har været andre steder i verden og som nu 
kommer frem i dagspresse og ugeblade, skulle der 
ikke være noget enestående ved »Gyldenholm« ob¬ 
servationen. 

Siden jeg fik den første underhåndsmeddelelse 
i begyndelsen af 1965, har observationen været 
gennemarbejdet af flere medarbejdere indenfor 
SUFOI, og det er vort indtryk, at observatøren er 
en pålidelig og nøgtern mand og at hans beretning 
er ægte. 

En tilfældighed gjorde, at vi kom i forbindelse 
med observatøren. Var denne tilfældighed ikke ind¬ 
truffet, havde manden beholdt oplevelsen for sig 
selv. Hvor mange af den slags hændelser, der lig¬ 
ger gemt ude i landet, ville være rart at vide. 

Hørsholm, den 29. december 1966. 

X.P. 

BREVKASSEN Løst og fast 


om UFO-sagen 


De »famøse« UL-artikler 

Med mellemrum modtager redaktionen laserbreve og indlag, som stiller os i den situation, 
at vi faktisk ikke ved, hvad vi skal gøre med dem. Der kan dels vare tale om spørgsmål, 
som vi ikke ved, hvad vi skal svare på, og dels artikler, som vi ikke rigtigt kan indplacere. 
Undertiden satter vi disse i bladet, og andre gange lader vi vare. 

Fra en laser og gammel ufolog har vi modtaget hele tre indlag på en gang, der alle er 
udformet som angreb på redaktionen og de tre artikler, vi tidligere har bragt om »The 
Universal Link«, idet forskelligt andet også blandes med ind. 

Indiaggene indeholder som sådan ikke nogen nyheder, der bidrager til oplysning om 
eller opklaring af UFO-fanomenet, og de hører vel derfor egentlig ikke hjemme i bladet; 
men på den anden side indeholder de tanker, som belyser både »intolerancen« og de be¬ 
klagelige, såkaldte »uoverensstemmelser« mellem forskellige ufologiske opfattelser. Vi har 
derfor valgt at bringe dem med kommentarer her i brevkassen. Her er foreløbigt det første 
indlag. Red. 


Længe leve den sunde fornuft! 

Kan man tro på flyvende tallerkener og endda 
være ved sine fulde fem? Personlig mener jeg, at 
man kan, men desværre synes den mystik, som sta¬ 
dig hviler omkring emnet, at drage mange ud i 
det, amerikanerne kalder »the crazy fringe« — 
frit oversat »de skøre kuglers grænseland«. UFO- 
arbejdet i Danmark har hidtil været ret frit for 
den slags ekstremister, bl.a. fordi SUFOPs stifter, 
H. C. Petersen, med hård hånd viste dem vinter¬ 
vejen, når de begyndte at falde i den ene eller 
anden grøft. Det blev han ikke altid lige populær 
på, men det resulterede i, at UFO-Nyt trods sit 
ofte tilsyneladende fantastiske indhold alligevel 
blev et så seriøst tidsskrift, at folk holdt op med 
at grine ad det og ad de mennesker, der læste 
bladet. 

Derfor er det utvivlsomt kommet som et chock 
for mange, når UFO-Nyt i det sidste år er be¬ 
gyndt at bevæge sig i retning af »grænselandet«. 
Jeg tænker — som man vil have gættet — på 
artiklerne om »universalleddet« — the universal 
link —, som i de sidste måneder har optaget en 
beklagelig del af spaltepladsen i UFO-Nyt. Det 
er meget skægt, men det har ikke noget med fod¬ 
bold at gøre — og heller ikke med flyvende tal¬ 
lerkener. Og med sandheden har det næppe heller 
andet til fælles end navnet, eftersom mr. Graves 
»universalled« med klædelig beskedenhed også kal¬ 
der sig »sandheden«. 

Det har i mange år været et kendt, omend ret 


upåagtet faktum, at såkaldte psykiske personer er 
i stand til at fremkalde mange mærkelige »mani¬ 
festationer«, som videnskaben dags dato endnu 
ikke har kunnet give en reel forklaring på. Til 
denne gruppe må mr. Graves oplevelser også hen¬ 
regnes, og de ytringer, som »universalleddet« hidtil 
er kommet med, tyder da heller ikke på en enorm 
intelligens, men ligger, hvad angår deres logiske 
opbygning og sammenhæng, på et meget menneske¬ 
ligt stade, hvis man ellers kan tro citaterne i 
UFO-Nyt. Til alt held har »sandheden« været så 
venlig at fastsætte en tidsfrist for spøgens slutning 
— første sekund af første juledag 1967. Lad mig 
forsøge mig som profet og forudsige, at enten bri¬ 
ster ballonen, så gassen siver ud første juledag 67, 
og så vil den formentlig efterlade en hel del men¬ 
nesker temmeligt lange i ansigterne — eller også 
finder »sandheden« i god tid ud af, at der er ufor¬ 
udsete vanskeligheder, så den alligevel ikke kan 
åbenbare sig til nævnte tidspunkt. Endelig er der 
den tredje mulighed, kendt fra Jehovas vidners 
bortforklaring af fejlslagne spådomme om tusind¬ 
årsrigets opståen og Kristi genkomst i — var det 
ikke 1914? — at »sandheden« til den tid vil ud¬ 
basunere, at den faktisk har manifesteret sig i al 
sin magt og vælde, og at det skam er os stakkels 
blinde menneskers egen fejl, at vi ikke kan mærke 
nogen forskel på juleaftensdag og første juledag — 
udover den mæthedsfornemmelse, der plejer at præ¬ 
ge 1. juledag. 


22 UFO-NYT 



Med al skyldig hensyntagen til menneskelig fejl- 
barlighed og til den meget menneskelige trang til 
at fylde avisen med »en and«, når der i virkelig¬ 
heden ikke er sket noget, må jeg advare mod denne 
fremgangsmåde. Enhver professionel journalist vil 
kunne fortælle UFO-Nyts redaktion, at den slags 
»ænder« totalt ødelægger læserens tillid til bladet. 

Historien om »universalleddet« er nemlig ser¬ 
veret med så positiv indstilling, at vi arme læsere 
kun kan få fornemmelsen af, at redaktionen tror, 
»der er noget om snakken«. »Der går aldrig røg 
af en brand o.s.v. — o.s.v.«. 

Sagen havde stillet sig bedre, hvis man havde 
bragt historien til torvs i mere beskeden form og 
med kraftig understregning af egen skepsis. Som 
det nu er sket, tyder det på sensation for sen¬ 
sationens egen skyld, hvilket også i længden er et 
meget dårligt journalistisk princip. 

Tilhængere af Adamskis filosofi vil selvfølgelig 
have forkastet hele »forestillingen« fra starten. 
Hvor ofte har gode, gamle G. A. ikke forudsagt 
netop den slags »psykiske« profetier og advaret 
mod dem. Havde han endnu været i live, ville 
han formentlig have henvist til, at man uden selv 
at vide hvordan, kan komme til at indstille sig 
å forskellige telepatiske »kanaler«, hvilket i for- 
indelse med telekinetiske fænomener kan forklare 
fænomenet mr. Graves. 

Også alle de, der ikke tilslutter sig Adamskis 
filosofi, har mulighed for at dømme ved hjælp 
af deres egen sunde fornuft og kritiske sans, der 
er oplært gennem erfaringen. Apropos erfaringer — 
jeg husker hele dommedagsballaden før den 5. fe¬ 
bruar 1962, da astrologer, indiske mystikere, ame¬ 
rikanske »svami’er«, såkaldte medier og påståede 
kontaktfolk i skøn samdrægtighed forudsagde, at 
alle tiders naturkatastrofe, maske verdens under¬ 
gang, ville indtræffe. 

Som et andet eksempel på mærkelige tildragelser, 
der heller ikke har noget med UFO-sagen at gøre, 
kan jeg nævne Bender og hans »tre mænd i sort«. 
Bender var begyndt som tallerkenforsker og var 
styret lige ud i »de skøre kuglers grænseland« — 
og der oplevede han noget. Det har utvivlsomt 
været virkeligt for ham — ligesom visse narkotika 
giver deres ofre »virkelige« oplevelser under rusen. 
Men i den virkelige verden eksisterer disse ople¬ 
velser ikke — og de kan derfor kun have betyd¬ 
ning for den, der oplever dem. 

Hvilke beviser har man iøvrigt for de »ydre« 
virkninger af mr. Graves’ »sandhed«? Har man 
lægeattester, som beviser, at folk er blevet miraku¬ 
løst helbredt? Og hvor mange procent af det sam¬ 
lede antal patienter, der har henvendt sig til ham, 
er blevet helbredt? Troen kan som bekendt flytte 
bjerge, og folk, der tror på »universalleddet«, kan 
måske på denne måde bringes til at helbrede sig 
selv — ikke mindst, hvis det drejer sig om psyko¬ 
somatiske sygdomme. Men havde de pågældende 
været katolikker, kunne de formentligt lige så godt 


være rejst til den hellige kilde i Lourdes. (Til mr. 
Graves’ forsvar skal dog siges, at det for de fleste 
englændere nok er billigere at rejse op til ham end 
til Lourdes). 

Lad mig gentage, hvad jeg allerede for nogle 
år siden har skrevet her i bladet: En ufolog må 
ikke være godtroende. Skal vi til bunds i myste¬ 
riet omkring de uidentificerede flyvende objekter, 
er der kun en vej, og det er at gå til sagen med 
samme afventede skepsis som en videnskabsmand, 
når han undersøger, om en ny hypotese passer til 
kendsgerningerne. 

Hvis en ufolog smider sin skepsis og sin sunde 
fornuft over bord, er han ikke længe ufolog, men 
ufolo-sofist. Eller en struds — for den stikker 
også hovedet i en busk fremfor at stille sig ansigt 
til ansigt med kendsgerningerne. Jeg håber, at ikke 
mindst UFO-Nyts redaktion vil trække hovedet 
ud af busken, der ikke skjuler dem alligevel, og 
gå igang med at oppudse den sunde fornuft og 
ditto skepsis, før der kommer for tykt lag patina 
på dem. Ellers er pengene til UFO-Nyt måske 
ufologisk bedre anvendt, hvis man sender dem til 
U-landshjælpen. 

Kort sagt: Lad os blive fri for mere snak om 
mr. Grave og hans »sandhed«. De to vil næppe 
blive savnet i UFO-Nyts spalter, for de har lige 
så lidt med flyvende tallerkener som med opvask 
at gøre. Skulle der mod forventning være nogle, 
der er hoppet på, hvad jeg anser for at være en 
limpind, — så lav eventuelle fremtidige artikler 
om »universalleddet« i særtryk og lad liebhaverne 
selv betale udgifterne til dem. 

I UFO-Nyt hører de i hvert fald ikke hjemme, 
hvis det er meningen, at bladet fortsat skal handle 
om uidentificerede flyvende objekter. Man opnår 
kun at gøre en hel del mennesker forvildede og 
at støde mange andre væk fra UFO-sagen. Artikel¬ 
serien om »universalleddet« har ganske simpelt be¬ 
tydet, at man har forrådt flere års arbejde for at 
gøre UFO’er til et emne, som kan behandles se¬ 
riøst. Vi er godt på vej tilbage dertil, hvor folk 
automatisk vil trække på smilebåndet ved tanken 
om »det blad, der er hoppet på den skrøne om 
universalleddet«. 

Jeg ved, at drømmen om en universalløsning på 
alle problemer lurer i enhver menneskesjæl. Men 
det kan ikke være UFO-Nyts opgave at forlade 
sin søgen efter nye kendsgerninger for at prop- 
fodre sine læsere med den slags »opium« i stedet. 
Og forhåbentlig er bladets læsere så åndeligt mod¬ 
ne, at det vil gå ud over bladets oplagstal, hvis 
man ikke skifter kurs i tide. 

Per Borgaard. 

KOMMENTAR: 

Som ansvarshavende redaktør tilkommer det vel 
retteligen mig at svare på Per Borgaards indlæg , 
hvilket jeg kan gøre med stor sindsro , da mit 

eneste bidrag i forbindelse med de »famøse« ar¬ 
tikler har varet at studere sagen lidt narmere og 
derefter tage stilling til, om artiklerne skulle brin¬ 
ges i bladet, hvad de altså blev. 

Lad mig med det samme indrømme, at jeg fak¬ 
tisk ikke ved, om »UL« på nogen måde har til¬ 
knytning til UFO-sagen (på nuvarende tidspunkt), 
et forhold som ikke adskiller »UL« fra dele af 
Adamskis filosofiske produktion (Livsvidenskab og 
Telepati indbefattet), og det er måske den afgø¬ 
rende grund til, at jeg valgte at sige ja. 

For »gamle ufologer« er det sardeles velkendt, 
at jeg i mange år var modstander af at bringe 
visse af Adamskis tanker i bladet, da jeg fandt, 
at dette stof ikke hørte hjemme i uf olo gien. Denne 
holdning er jeg ofte blevet bebrejdet, og måske i 
en del tilfalde med rette. Det kan derfor godt 
forekomme lidt ulogisk, at jeg nu må høre for, 
at jeg forsøger at vise mig lidt mere »tolerant« end 
tidligere. 

Men tilbage til »den sunde fornuft« og Per 
Borgaards argumentation. P. B. mener, at de tre 
UL-artikler har optaget en beklagelig del af spalte¬ 
pladsen i UFO-NYT, og det bedrøver os meget. 
UFO-NYT udgjorde i 1966 ialt 252 sider, hvoraf 
ca. 10 sider er brugt i forbindelse med »UL«, 
altså knap 4 pct. af pladsen. P. B/s tolerance sy¬ 
nes at befinde sig i en spandetrøje med alt for 
små dimensioner. 

P. B. taler om »ballonen som brister«, »domme¬ 
dagsbraget«, men er det nu også en korrekt for¬ 
tolkning. Enten kan P. B. ikke læse (og det tror 
jeg ikke på), eller også ønsker han at lægge andet 
i ordene, end disse retteligen tilsigter. Der står: 
»Senest med det første sekund af den første time 
af den syvende julemorgen fra nu af vil jeg have 
åbenbaret mig for Universet ved hjælp af en atom¬ 
kerneudviklingsproces (april 1961)«. Der står altså 
ikke noget om, at jorden går under i 1967, men 
derimod at 1967 vil blive et skelsættende år, hvor 
der kan ske store ting. Er det ikke pudsigt at kon¬ 
statere, at også Ad amski (og mange andre) mener, 
at 1967 vil blive et »mærkeår«. Lad mig også i 
denne forbindelse oplyse, at hvis man læser Adam- 
ski grundig, vil man opdage flere paralleller mel¬ 
lem »UL« og Ad amski, hvadenten man nu kan 
lide det eller ej. 

Med hensyn til »anden«, der ødelægger læsernes 
tillid, kan jeg oplyse, at ét af redaktionens med¬ 
lemmer for at få lidt mere at vide om fænomenet 
besluttede sig til at tage til England (for egen reg¬ 
ning) og foretage en undersøgelse af sagen. Under 
rejsen blev den pågældende ledsaget af tre andre 
ufologer, og resultatet blev, at man besluttede sig 


til at udgive originalberetningen på dansk, ikke i 
UFO-NYT men som et selvstændigt hefte, således 
at de, der måtte have dybtgående interesse for 
sagen, kunne få lejlighed til at studere fænomenet 
lidt nærmere. Dette må da selv den professionelle 
journalist Per Borgaard indrømme er mere, end 
visse journalister gør ud af en sådan sag. 

Jeg beundrer P. B. for det kæmpearbejde, han 
må have udført som baggrund for sin udtalelse 
om, at det utvivlsomt er kommet som en chok 
for mange, at redaktionen har givet grønt lys for 
UL-artiklerne. For det er vel helt utænkeligt, at 
han blot er gået ud fra, at når han har denne 
opfattelse af tingene, ja så må andre nødvendigvis 
dele hans synspunkterf Når ca. 10 pct. af vore 
læsere allerede har forudbestilt den danske udgave 
af UL-materialerne »ubeset« og »uanset pris« — 
og samtidig abonnementsfornyelsen allerede før jul 
var fordoblet i forhold til samme tidspunkt sidste 
år, så tyder det ikke på, at man har savnet det 
åndelige formynderskab, han besynger så højt, men 
gerne vil have lov at vurdere kendsgerningerne 
selv. Men tak for Deres venlige omsorg! 

N. E. Wagenda skriver i sin første artikel: »Det 
kommende halvandet år vil vise om denne skik¬ 
kelse, der kalder sig SANDHED, også taler SAND¬ 
HED«. Disse ord kan redaktionen fuldt ud til¬ 
slutte sig og dermed skulle redaktionens stilling 
til fænomenet være klart nok tilkendegivet. Jeg 
kan ikke se, hvorfor jeg skulle have gjort særlige 
bemærkninger, med understregning af egen skep¬ 
sis. Det er da rigtigt, at vi undertiden praktiserer 
en sådan fremgangsmåde, men så plejer vi altid 
at have et eller andet at hænge en sådan skep¬ 
sis på. I dette tilfælde var situationen den særlige, 
at der for en del af de omtalte hændelser var ført 
tilstrækkeligt bevis og at såvel den engelske presse 
og kirke samt det ene af de to store universiteter 
har taget sagen så alvorlig, at man er gået i gang 
med mere videnskabeligt prægede undersøgelser, 
hvorfor vi ikke ønskede at gribe ind i sagen med 
vildledende konklusioner, der ville være baseret 
på »trosmæssige fordomme« uden bevisførelse. 

Det er helt rigtigt, at G. Adamski har advaret 
mod »psykiske profetier«, men parakdosalt nok 
beskæftigede han sig selv med slige profetier og 
desuden må man jo nok indrømme at såvel hans 
TELEPATI som andre filosofiske strøtanker er af 
s;rdeles »psykisk« karakter, uden at de af den 
grund behøver at være forkerte. 

UL-artiklerne blev ikke bragt for sensationens 
skyld, og jeg mener heller ikke, at der er tale om 
en skrøne, selvom jeg som tidligere nævnt ikke 
kan føre noget bevis for fænomenets direkte til- 

knytning til »de fl. tall.«. Der foreligger et fæno¬ 
men af ganske særlig karakter, som periferisk har 
herørt ting som andre ufologer sporadisk har været 
inde på i forbindelse med deres almindelige ufo¬ 
logiske arbejde. Vi har bragt artiklerne for at 
gøre opmærksom på fænomenets eksistens og af 
hensyn til dem, der prøver at finde en filosofisk 
forklaring på UFO-fænomenet. Det har aldrig væ¬ 
ret meningen at gøre »UL« til et hovedområde i 
UFO-NYT og som sådant har det aldrig været 
placeret. Vi har stadig vort normale arbejde at 
udføre, hvilket vi også bestræber os på efter bed¬ 
ste evne. UFO-NYT er et oplysningsorgan, gen¬ 
nem hvilket vi tilstræber at holde læserne oriente¬ 
ret om sagen og beslægtede fænomener Vi kan 
håbe på, at vi i valget af stof og oplysninger følger 
den rette vej. Vi kan ikke give nogen garanti, 
dertil er vor egen viden både for lille og begræn¬ 
set, og af selv samme grund ønsker vi under ingen 
omstændigheder at optræde som et ensrettet tale¬ 


rør. Vi kan bede om tålmodighed og tolerance 
også for evt. fejltagelser, men vi kan ikke for¬ 
lange det af vore læsere; og Per Borgaards indlæg 
viser, at vi heller ikke ubetinget skal forvente det, 
i det mindste ikke fra hans side. 

Til slut et citat: 

De, der ved mest, må sørge dybest. 

Kundskabens træ er ikke livets træ. 

— V. Stuckenberg. Så vidt vides, det sidste han 
skrev på sit dødsleje. 

Frank Pedersen. 


Fakta ophører ikke at eksistere, fordi de bli¬ 
ver ignorerede. 

(Aldoux Huxley). 


FILOSOFI 


Er vi værdige til kontakt? 


Fortæller man et menneske, at Jorden til stadig¬ 
hed bliver besøgt af fartøjer fra højtudviklede civi¬ 
lisationer i universet, bliver man ofte mødt med 
spørgsmålet: »Hvorfor lander de så ikke og optager 
kontakt med os?«. 

Man forklarer da, at mange mennesker har væ¬ 
ret kontaktet. Man beretter lidt herom. Og så føl¬ 
ger de næste spørgsmål: »Jamen, hvorfor sker det 
tilsyneladende tilfældigt på øde steder? Hvis der 
virkeligt kommer rumskibe hertil fra andre plane¬ 
ter, så ville det da være naturligt, at de landede 
på centrale steder og optog kontakt med Jordens 
ledere. Gjorde de det, så ville jeg tro dig«. 

Og så står man dér. Ja, hvorfor lander de egent¬ 
lig ikke for at optage kontakt med vor regering? 
Man synes jo, at det kunne de da også godt gøre. 
Men på den anden side — hvorfor skulle de egent¬ 
lig gøre det? 


De har næppe brug for vor hjælp. Men de kunne 
jo hjælpe os. De kunne give os nye videnskabelige 
oplysninger, som helt ville revolutionere vort sam¬ 
fund. Og de kunne give os gode råd i politiske 
sager. Hjælpe os med at løse alle vore indviklede 
problemer. 

Men ville vi lytte til dem og gøre, som de anbe¬ 
faler? Kunne det ikke tænkes, at menneskene ville 
betragte rumfolkene som undertrykkere? Og at vi 
ville planlægge en krig imod dem for at tilrane 
os deres værdier. Menneskene er så præget af egois¬ 
me, at de vil tænke på at skaffe sig selv så mange 
fordele som muligt. 

Læg engang mærke til hvordan menneskene er 
imod hinanden. Se hvilken splittelse iblandt men¬ 
neskene. Det er alles kamp imod alle. Det gælder 
om at fremhæve sig mest muligt på andres bekost¬ 
ning. Kun det, der kan bringe fordele, profit og 

anseelse, er det værd at interessere sig for. Det præ¬ 
ger alt lige fra de enkelte menneskers hverdagsliv 
til forholdet mellem nationerne. 

Mange mennesker vælger sig venner efter deres 
sociale position og anseelse. Og man giver kun ud¬ 
tryk for meninger, som kan give popularitet og 
fordele. 

I hverdagslivet forekommer utallige stridigheder 
og diskussioner. I familien kan der opstå mange 
situationer, hvor egoismen giver årsag til nedsæt¬ 
tende og sårende ord. Og man kan altid finde år¬ 
sager til at skændes med naboerne. 

I erhvervslivet ser man særligt tydeligt alles kamp 
mod alle. Det gælder om at rydde alle rivaler til 
højere stillinger af vejen. Bagtalelser og intriger 
florerer. Man hjælper ikke andre. Man giver ingen 
oplysninger og råd. Man venter til man selv kan 
brillere med dem. 

Man taler nedsættende og uvenligt om de, som 
ikke hører på det — ikke mindst i selskaber. 

Også blandt ufologer findes megen stridighed 
og fjendskab. 

Aviserne er fyldt med beretninger om vold, over¬ 
fald, drab, terror, dramaer og andre forbrydelser. 

Hvis de flyvende tallerkener lander på en stor¬ 
magts militærbase, kan vi så være sikker på, at den 
ikke straks vil blive beslaglagt, for at det pågæl¬ 
dende landt militær kan få et forspring i våben¬ 
kapløbet? Hvis Jordens ledere var blevet kontaktet 
af rumfolkene, kunne det så ikke tænkes, at dette 
blev hemmeligholdt, fordi det ville være en magt¬ 
politisk fordel? 

En særlig voldsom magtkamp foregår i det po¬ 
litiske liv. Her bruges alle kneb for at skade andre 
mest muligt. Det er politikere, som er ledere af 
nationerne på planeten Jorden. Resultatet er stri¬ 
digheder og krige. 

Tænk blot på den forfærdelige krig i Vietnam, 
hvor så mange nationer nu er indblandet direkte 
eller indirekte. Rædslerne er ubeskrivelige. Hun¬ 
dredtusinder af børn er forældreløse. Mange af dem 
er lemlæstede eller forbrændt til krøblinge. Hun¬ 
dredtusinder af udenlandske soldater findes nu i 
landet. Unge mænd, som efter endt uddannelse 
kunne se frem til en anvendelse af deres kundska¬ 
ber i menneskehedens tjeneste. Nu bliver de lem¬ 
læstet eller drjbt i krigen eller lider en pinefuld 
død i de frygtelige junglefælder. Åh mennesker på 
Jorden — hvad er det dog I gør mod jeres brødre? 

Kommer den dag dog ikke snart, hvor menne¬ 
skenes egoisme forsvinder! Hvor krige, stridigheder 
og fjendskab slutter. Hvor alle kun tænker og taler 
det bedste om hverandre. Hvor alle kun tænker 
på at forstå og hjælpe hverandre. Da vil denne 


planet i sandhed blive vidunderlig at leve på. Og 
da vil vi være værdige til at blive kontaktet af 
højtudviklede civilisationer i universet. 

For at dette mål kan nås, er det nødvendigt, at 
vi alle yder den største indsats. Ingen indsats er 
så lille, at den ikke bør gøres. Og ingen indsats 
er for stor, hvis vi skal nå målet, inden det er for 
sent. Og hvad med dig selv? Hvad har du gjort 
for menneskene — dine brødre og søstre i Kosmos? 

Hans Lauritzen. 


Fremtidens genier bliver ikke genier med gud¬ 
dommelig gnist , men elektronfysikere med elek¬ 
trisk knist. 

(Bernhard Coulot , musikforsker). 

* 

Kort sagt: 

Du har ikke overbevist et menneske , fordi 
du har bragt det til tavshed. 

(John Morley). 

V 

Når noget i dag er for ubetydeligt til at om¬ 
tales, bliver det sunget. 

(Jean-Paul Sartre). 

V 

En læge kan begrave sine fejl. En arkitekt 
kan kun råde sine klienter til at plante ved¬ 
bend. 

(Alvar Aalto). 

☆ 

Vor frihed er afhængig af pressens frihed , 
og d e n kan ikke begrænses , uden at den går 
helt tabt. 

(Thomas Jeff er son). 

☆ 

Vor tids slaver drives ikke frem af piske , 
men af urvisere og terminsdatoer. 

(John Steinbeck). 

På vej mod verdenssamfundet 

Af Anthony Brooke (Tidligere Rajah af Sarawak) 

En tale holdt i Kuching Rotary Club, Sarawak, den 15. maj 1965. 


Indlægget i dette nummers »brevkasse« vil utvivlsomt hos alle nye læsere rejse spørgs¬ 
målet, hvad det mon kan have drejet sig om. 

Blandt de »gamle« læsere sidder mange og venter på nyheder af bekræftende eller afkræf¬ 
tende art m.h.t. Universal Link, specielt i betragtning af, at et »undersøgelseshold« har 
været i England i efteråret for at komme til bunds i sagen. En rapport fra denne tur kunne 
af forskellige grunde ikke blive færdig til dette nummer, hvilket bl.a. hænger sammen med 
den seneste udvikling i sagen. Det er jo nemlig klart, at når sagen har udviklet sig så — for 
en ydre betragtning — langsomt hidtil, så må den på et eller andet tidspunkt pludseligt 
begynde at akcelerere efter en meget stejl kurve, hvis den satte tidsfrist skal overholdes. 
Med de seneste begivenheder synes netop en sådan ny fase at være indledt, og vi har god 
grund til at antage, at billedet allerede inden næste nummer vil tegne sig meget tydeligt. 

Foreløbigt kan vi sige, at alt, hvad der tidligere har været forelagt som kendsgerninger 
her i bladet, denne sag vedrørende, — også e r kendsgerninger. Endvidere, at SANDHED’s 
udtalelser og påstande allerede i rigt mål er blevet — og til stadighed bliver bekræftet af 
konkrete begivenheder og hændelser som værende gyldige. Om dette også vil gælde frem¬ 
over, og om tidsfristen for det bebudede klimax vil blive overholdt, kan der naturligvis 
ikke fremlægges håndgribeligt, objektivt bevis eller garanti for, — men indicierne er sær¬ 
deles kraftige. 

Den kommende rapport vil forsøge at forklare, hvad sagen egentligt — eller »også« — 
drejer sig om bag om den terminologi, som de involverede har fundet det naturligt at be¬ 
tjene sig af. Samtidigt vil rapporten forsøge at placere UL-fænomenet i forhold til flere 
andre af de ting, der rører sig i tiden. Som et foreløbigt fingerpeg for både nye og gamle 
læsere bringer vi nedenstående tale af Anthony Brooke. De, der ønsker at studere sagen 
nærmere selv, henvises til meddelelsen andetsteds i bladet. 

Rejseholdet. 


Må jeg først give udtryk for, hvor stor en glæde 
det er for mig at have fået denne mulighed for at 
mødes med Dem alle her i dag — og for at måtte 
delagtiggøre Dem i nogle oplysninger og dele nogle 
nye tankeretninger med Dem. 

Det er kommet til at stå mig klart — med en 
vished, som er hævet over enhver tvivl — at til 
trods for den forvirring, splittelse, lidelse og uro, 
som vi er vidne til over alt i verden omkring os 
i dag, så vil det historiske klimaks, der hastigt 
nærmer sig, ikke resultere i en altomfattende kata¬ 
strofe for vor jord, men i et dramatisk gennem¬ 
brud af åndelige kvaliteter og kraft, som vil feje 
os alle ind i et verdensomspændende samfunds¬ 
fællesskab — og disse højere kvaliteter vil gennem 
mennekehedens strukturforandrede bevidsthed ud¬ 


gøre den kommende leder-kraft i verden. Fra nu 
af og fremover vil vi komme til at se os selv til¬ 
bagelægge en uafbrudt kæderække af erfaringsfor¬ 
løb og udviklingsprocesser med en næsten ufattelig 
hastighed — indtil vi forløses gennem den tilstun¬ 
dende, ny verdens fødselsveer ind i én sand menne¬ 
skehedens civilisation. 

Verdensledelsen i denne ny tidsalder, som alle¬ 
rede er ved at tage form imellem os, vil hverken 
blive af kapitalistisk eller kommunistisk struktur. 
Den vil i stedet blive en syntese af alt, hvad der 
er bedst i alle de bestående systemer, under hvilke 
menneskeheden ledes nu — og sammen med en ny 
udvidet, højere forståelse, der vil bryde frem i 
menneskehedens sind, vil den indtage pladsen i ste¬ 
det for egoisme, selviskhed, begærlighed, intole- 

rance, hovmod og stolthed, som så mange af os 
stadig er indsnæret i — både i vore egne og i vore 
kollektive omgivelser — og som er så stærkt med¬ 
virkende til at ødelægge menneskeligt fællesskab. 

De vil sikkert være enige med mig i, at alt dette 
kun kan blive virkeliggjort ved, at en ny forståelse 
af hensigten og formålet med vor tilværelse frem¬ 
står i menneskehedens sind, koblet sammen med 
en forstærket og bestyrket evne til at bringe den 
til virkeliggørelse. Og tidspunktet for at denne 
nye forståelse tager form, er umiddelbart fore¬ 
stående. 

Forvandlingen. 

Verdens ledende tænkere forudsiger hver på sin 
måde denne forvandling af menneskets hele natur, 
som er en uundgåelig betingelse for at eksistere 
i den ny samfundsorden på jorden, vi netop har 
talt om. Den fremragende historiker, professor Ar¬ 
nold Toynbee eftersporer 21 civilisationers opståen 
og tilintetgørelse og påviser, hvorledes hver af 
dem efter tur brød sammen og gik til grunde som 


følge af åndelig svækkelse — gennem tilsidesæt¬ 
telse af de højere kvaliteters værdimålere ved at 
lægge hovedvægten i dominerende grad på mate¬ 
riel udvikling og materiel magt. Ud fra dette dra¬ 
ger han den konklusion, at kun en åndelig ændring 
i selve menneskesindets struktur vil være tilstræk¬ 
kelig til at imødekomme vort øjeblikkelige behov. 
Den lige så fremragende biolog og videnskabs¬ 
mand, professor Julian Huxley, henleder vor op¬ 
mærksomhed på, at hvis menneskeheden ellers ikke 
tilintetgør sig selv ved voldelige og naturstridige 
handlingsforløb, må det næste trin i dens udvik¬ 
lingsfase resultere i dens udfoldelse til en helt ny 
skabning med nye karakteranlæg, som vil løfte 
den op over dens nuværende animalske tendenser 
og den brutalitet, som disse medfører. 

Nogle af Dem har sikkert hørt om den franske 
videnskabsmand og religionsforsker, Pierre Teilhard 
de Chardin, som skriver om tilstundende »Gud- 
dommeliggørelse« af verden, og om, hvad han kal¬ 
der »Kristusblivelsen« af og i mennesket! — Og 
den indiske vismand, Sri Aurobindo, har delagtig- 



Rajah Muda af Sarawak under hans besøg 
i København sidste vinter. 


Når København ikke ved den lejlighed blev en 
eksotisk skikkelse rigere, er forklaringen den, at 
Rajah Muda er den britiske Sir Anthony Brooke - 
og så europæisk som nogen af ydre. 

Sir Anthony’s familie kom ud til Sarawak på Bor- 
neo som engelske kolonisatorer. Sarawakerne kunne 
lide dem, gjorde dem til rajaher, og Sir Anthony 
arvede titlen. Efter japansk besættelse under den 
anden verdenskrig gjorde englænderne Sarawak til 
koloni, og sammen med nationalt sindede sarawaker 
kæmpede Sir Anthony eller Rajah Muda imod dem 
i fem år, hvorefter han blev forvist fra Sarawak. 

I de seksten år, denne forvisning varede - indtil 
Sarawak sluttede sig til Malajsia - har den tidligere 
rajah gennemgået en åndelig udvikling, som har 
foranlediget, at han nu til stadighed er på rejse for 
at hjælpe sine medmennesker til at forstå, at vor 
civilisation synger på sidste vers i sin nuværende 
skikkelse.-Så vidt uddrag af »Politiken« 12.-1. 66. 

Sir Anthony, som vi har den glæde at kunne regne 
blandt vore personlige og gode bekendte, er et 
særdeles realistisk, sagligt og nøgternt menneske. 
Hans dobbelte stilling som utrættelig sandhedssøger 
med økonomisk mulighed for at kunne skaffe sig 
førstehåndsviden overalt på jordkloden, - og som 
ex-konge med deraf følgende adgang bag mangen 
en kulisse, stiller ham i et ganske særligt lys. Han 
er i øjeblikket præsident for »The Commonwealth 
of World Citizens« samt livsvarigt medlem af »Royal 
Institute of International Affairs« og en lang række 
andre kendte organisationer. Samtidig er han en af 
hovedpersonerne omkring »Universal Link«. 

gjort os i en vision af, hvad han kalder en over- 
stoflig-betonet sindskvalitet, som vil træde i virk¬ 
somhed med kraft og forandre menneskehedens be¬ 
vidsthed — og dermed føre til en reorganisering 
af verdens samfundsfunktion hen imod opnåelsen 
af dens større fuldkommengørelse. For næsten 50 
år siden erklærede han efter en lang række dybt¬ 
gående, åndelige forskningsforsøg, at denne over¬ 
stoflige sindskvalitet allerede da var begyndt at 
udøve sin indflydelse på menneskehedens bevidst¬ 
hed, og — som han sagde — »ville indtræde i en 
fase af tilsynekommende kraft omkring 1967«. Jeg 
beder Dem lige om at bevare dette tidspunkt i 
minde, da jeg vil vende tilbage til det igen i en 
anden tilknytning. 

Kort tid før premierminister Pandit Iawarharlal 
Nehru af Indien døde, fremkom han med en lige 
så mærkværdig som betydningsfuld bemærkning! 
— Han sagde: »Vi er ved at forlade religionens 
og politikkens tidsalder, og vi er i færd med at 
indtræde i videnskabens (kundskabens) og åndelig- 
gørelsens tidsalder i stedet!« — Det er selvfølgelig 
rigtigt, at der, hvor de ydre former af religion og 
politik har tendens til at adskille mennesker, dér 
peger den sande videnskab i stadig tiltagende grad 
hen imod et fællesskab for alle livsformer, hvor det 
temmelig påfaldende kunne synes at være en kends¬ 
gerning at se ud, som om vi lever i et immaterielt 
univers, i hvilket stoffet fuldstændigt forsvinder 
som sådant under en videnskabelig analyse. Nogle 
videnskabsmænd er i virkeligheden næsten hensyns¬ 
løst åbenhjertige angående dette forhold. — Da 
professor Einstein engang blev udspurgt af et med¬ 
lem af den indiske regering vedrørende de kerne- 
forskninger, han var optaget af, svarede han: »Jeg 
er sysselsat med åndelig forskning — idet jeg ser, 
hvor stof holder op og ånd begynder«. — For¬ 
stået således er det ikke for stort et spring at tage 
rent logisk at opfatte atomalderens gennembrud 
som forløberen for og forkynderen af åndeliggø- 
relsens gennembrud — og vi har i dag ubestride¬ 
lige resultater og tilkendegivelser i den videnskabe¬ 
lige forskning, som med sikkerhed vil komme til 
at ændre vor betragtningsmåde af tingene langt 
mere radikalt og dramatisk, end den kopernikan¬ 
ske tidsalders revolution gjorde det — i hvor vel 
også den som i et lynglimt stillede os over for den 
kendsgerning at måtte acceptere, at vi i hele den 
foregående historiske periode havde levet i en ab¬ 
solut illusion, hvad virkelighedsopfattelsen og vort 
forhold til universet omkring os angik. — Vi står 
måske over for et lignende — eller muligvis endog 
et større — chok i nutiden, når videnskaben til 
sidst gennem fuldbyrdede forskningsresultater kan 


forelægge os beviser for, at vi ikke er, og aldrig 
har været, faste, afgrænsede legemer — og et sam¬ 
menbrud af vor nuværende opfattelse af, hvad vi 
består af, kan resultere i den ny opdagelse, at vi 
alle er komponenter af og udtryksformer for LYS 
— hvor svagt vi end måtte afgive genskær deraf 
i øjeblikket. 


Åndelige vejvisere. 

I forskellige dele af verden er der nu til stede, 
hvad der bedst kan beskrives som kraftfyldte kon¬ 
centrationskilder af lys, personficeret i menneskelig 
skikkelse. Og en af disse fremtrædende personlig¬ 
heder, som kom til verden i Korea i 1920, er netop 
på en verdensomspændende rundrejse, fordi tids¬ 
punktet for hans indsats nu er indtrådt. Hans 
indflydelse gør sig i altovervældende grad gæl¬ 
dende blandt ungdommen, og jeg tror, det måske 
vil interessere Dem at høre, at gennemsnitsalderen 
for en gruppe af ca. 500 koreanere, jeg mødte i 
Korea sidste år, og som har erkendt den vægtige 
betydning i hans budskab og i konsekvens deraf 
optaget en helt ændret livsform, er 23 år. De ko¬ 
reanske og japanske regeringer erkender uforbe¬ 
holdent hans indflydelse på selv overbeviste kom¬ 
munister — og han bekræfter de oplysninger, jeg 
har givet Dem, og fastslår, at vi netop er trådt 
over dørtærsklen til en periode med ekstraordinære 
begivenheder, som vil finde sted mellem 1965 og 
1967 — på hvilket sidstnævnte tidspunkt den alvor¬ 
ligste krise, og klimaks for vor lange historiske 
periode, vil have kulmineret, og fundamentet til 
en helt ny verdensorden vil være blevet grundlagt. 
Han taler om sandhedens og kærlighedens tids¬ 
alder, som nu er ved at blive indvarslet, og hans 
opgave er at forkynde, at den verdensorden, som 
vi har kendt indtil nu, er slut, og at de konflik¬ 
ter, som gør sig gældende overalt i verden nu, og 
også raser i menneskehedens egne sind, er den kamp, 
som nogle kalder Harmageddon, og i den strid 
er vi vidne til gamle metoders og gamle værdi¬ 
måleres dødskamp. Hver eneste, hver enkelt af os 
er inddraget i denne strid, hvor han end måtte 
befinde sig. Vi kan ikke undslippe den. Det er 
en kamp, som ikke kan undgå at bringe en be¬ 
tydelig sum af lidelse, fordi stærke kræfter som 
begærlighed, selviskhed, ufordragelighed over for 
andre og begæret efter at have magt, vil blive 
bragt i anvendelse i en verdensomspændende må¬ 
lestok som modstand imod den nu uimodståelige 
kraftindstrømning af højere kvaliteter og højere 
værdimålere — af højere sandhedsforståelse — der 


UFO-NYT 29 



finder sted! — Det er disse forædlede komponenter, 
som vil grundlægge den ny tidsalder og feje den 
gamle verdensorden bort for altid. Det er blot en 
anden måde at tale om genindsættelsen af de evige 
sandhedsnormer på og genoprettelsen af den di¬ 
rekte forbindelse mellem Skaberen og hans skab¬ 
ning. — De, der foretrækker at udtrykke sig på 
en lidt mere videnskabelig måde, vil måske spørge 
sig selv — med Einsteins ord in mente — om de 
ikke-stoflige kvaliteter, som findes slumrende i 
atomenergi — om eventuelt det, der kaldes spræng¬ 
ningen af det fysiske atom (og dermed frigivelsen 
af de kolossale energier i det) måske kunne have 
et tilsvarende mønster i åndelig anordning — for¬ 
stået således, at energierne er indesluttede i indi¬ 
viduelle enkeltpersoner, som så igen udgør, for at 
blive i billedet, menneskehedens levende atomer i 
en verden, der selvfølgelig på sin side atter billed¬ 
lig kan opfattes som et atom af universet. 

Vi behøver kun at tænke på vor egen betydning 
i denne sammenhæng for klart at erkende, at me¬ 
dens vi rent fysisk intet som helst er i forhold til 
universet omkring os, så er vi i åndelig forstand 
ALT og kun vore åndelige bestanddele tildeler 
os alle sand og jævnbyrdig betydningsfuldhed. I 
hver enkelt af os er indkapslet universel kraft og 
indgraveret den Guddommelige Skabers styrke og 
billedmønster — på samme måde som agernet inde¬ 
bærer kvaliteten af egetræet og dets billede i sin 
totale fuldkommenhed. — Og det tilstundende, 
universelle kraftgennembrud vil samtidig udøve sin 
virkning på menneskeheden og på universet — og 
vil tjene til at gøre mennesket varigt bevidst om 
sit sande væsen og sin virkelige bestemmelse — 
undergivet den åndelige lov, som er suveræn her¬ 
sker over alle udtryksformer, og som vil bestyrke 
og oplive ham til fuldere at bidrage med sin andel 
i opbygningen af et mere fuldkomment verdens¬ 
samfund. Hvad enten vi er os det bevidst eller ej, 
så er formålet med vor eksistens her på jorden 
at være udtryksformer for Ånden og for de Høje¬ 
ste Værdier — og det både i vore egne, individuelle 
liv og i vore fælles, kollektive samfundsforhold! — 

Indtil nu har de fleste af menneskehedens forsøg 
på at samles til en enhed mere bidraget til at op¬ 
ridse det ydre udkast til et verdenssamfund. Ved 
at iagttage hele den samlede forandringsproces kan 
vi da ikke så at sige betragte kommunismen som 

en begyndelses-en ufuldstændig udtryksform - 

en primitiv anelse af en verdensomspændende en¬ 
hedsbevægelse — som imidlertid ikke kan finde 
sin fuldbyrdelse på grund af dens slagside i man¬ 
gel af den nødvendige faktor: Dynamisk åndeligt 
indhold? — Et dynamisk åndeligt indhold, der 


efterhånden som det bryder igennem, vil føre til 
en uhyre og forvandlende bevidsthedsopvågning hos 
alle folkeslagene i de kommunistiske lande og gøre 
dem vidende om deres kræfter og åndelige kapa¬ 
citet. Er det ikke netop kommunismens vision af et 
verdensbillede, som frembyder en forfærdende ud¬ 
fordring til en civilisation, som på sin side lider 
under sin mangel på at have denne vision af et 
verdenssamfund — og som i lige så høj grad savner 
en effektiv åndelig dynamisk kraft — i en tids¬ 
alder, hvor det er et absolut bydende imperativ 
at tænke i åndelige og universelle baner! Common- 
wealth og andre lignende sammenslutninger og 
unioner — er de ikke for størstedelen de ydre 
udtryksformer for den underbevidste dragning og 
længsel imod verdensenheden? — Disse dannelser, 
såvel som menneskeheden som helhed, vil nu blive 
mere bevidst opmærksomme på deres iboende, le¬ 
vende sjæl. Med digterens ord: »Vi alle er blot 
dele af et eneste vældigt hele, hvis legeme er den 
fysiske verdens natur, og sjælen er GUD«. — — 

Den pågældende mand fra Korea, som jeg om¬ 
talte for Dem for et øjeblik siden, har forøvrigt 
navnet Sun Myong Moon — et navn, som blev 
givet ham ved fødslen. Betydningen af »Myong« 
er »Lys« (eller »Lys-hav«) — og hans andre navne 
har også ligesom tilfældigt kosmisk symbolske be¬ 
tydninger med henvisning til hans mission. For 
øjeblikket er han i USA, og efter også at have be¬ 
søgt Europa vil han vende tilbage til Korea på en 
rejserute, der ligger så nær op ad Sarawak, at jeg 
synes, det ville være en forsømmelse af lejligheden, 
hvis han ikke blev inviteret til at komme og tale 
her til Dem — og jeg er overbevist om, at mange 
af dem ville glæde dem over at møde ham og det 
lille, koreanske selskab, der rejser sammen med 
ham — blot en 2—3 stykker, tror jeg! Han er 
allerede blevet inviteret til at besøge Malaya og 
Singapore. 


I synlig skikkelse. 

Mr. Sun Myong Moon’s mission og indsats falder 
i tråd med begivenheder, der for øjeblikket finder 
sted på den anden side af jorden — i England og 
andre lande — hvor en skikkelse, som øjensynlig 
hører til i en højere dimension, end vi almindelig¬ 
vis opfatter, giver sig til kende og viser sig for 
mennesker i en ret konkret og synlig form. Han 
tilkendegiver, at hans navn er »Sandhed« og for¬ 
bereder sindet på, at han har et vigtigt budskab 
til menneskeheden på dette skelsættende tidspunkt. 
Han siger, at han er Lyset og Sandheden og ALT 

i hele Universet, og han fastslår følgende: »Det 
er min agt at bringe min jordkreds til erkendelsen 
og forståelsen af min hele, fulde, totale nærværelse, 
ved hjælp af praktiske metoder, som bedst kan 
erkendes af mennesker!« — Han har gentagne 
gange forkyndt og fastslået, at han vil have åben¬ 
baret sig for universet — (han taler altid om »Mit 
Univers«) — inden slutningen af 1967, og at det 
vil ske ved hjælp af, hvad han kalder en »atom¬ 
kerneudviklingsproces«. — Han forklarer ikke dette 
i nærmere detaljer — bortset fra at tilføje, at det 
forhæng, som nu skillende afsondrer os fra det 
uhindrede, direkte Sandhedens Lys, vil blive løf¬ 
tet, og at dette vil blive udført gennem en eller 
anden kerne-proces, der vil blive taget i brug som 
middel dertil. Han siger, at ingen kan vide dagen 
eller timen for, hvornår denne universelle åben¬ 
baring vil finde sted, og han tilføjer, at den vil 
hænde med den største pludselighed. Han siger, at 
hans plan er absolut og urokkelig, og at hans 
universelle og direkte medarbejdere og forbindelses¬ 
led i kæden nu vil vise sig og komme til syne — 
og at mange — hver på sin måde — vil modtage 
deres egen forståelse af og bekræftelse på, hvad 
der er i færd med at ske — at der kort sagt vil 
indtræffe mange ydre begivenheder, før den uni¬ 
verselle åbenbaring finder sted. 

Da jeg for nylig var i Indien, talte jeg med 
præsident, dr. Radhakrishnan, om dette. Han be¬ 
tragtede tankefuldt et billede, som jeg viste ham, 
og som skal være en nøjagtig gengivelse af denne 
skikkelse i en af dens tilsynekommende former — 


og efter en kort pause sagde han: »Vi må for¬ 
vente, at disse ting vil indtræffe nu«. 

Jeg håber, at jeg i den korte tid, der har været 
til min disposition, har været i stand til at med¬ 
dele Dem i hvert fald nogle af de betydnings¬ 
fulde indslag, som finder sted rundt om i vor 
verden i dag for at hidføre dens forvandling til 
et højere, åndeliggjort niveau. Dette må føre til 
verdensenhed på jorden, og til et samfund af ver¬ 
densborgere og én sand menneskehedens civilisa¬ 
tion. — Det har ikke været min opgave at over¬ 
bevise Dem om gennem mine ord, at de kends¬ 
gerninger, jeg har omtalt, forholder sig således. 
De vil alle før eller senere — hver enkelt af Dem 
— gøre Deres egne erfaringer, som vil vejlede Dem 
til den fulde forståelse af disse tings sandhed. 

Jeg takker Dem hjerteligt, fordi De har lyttet 
til mig, og for den glæde, som det har været for 
mig at være sammen med Dem i dag; og må jeg 
som en konklusion af det foregående foreslå, at vi 
åbner vore sind og vore hjerter i lydhørhed for at 
kunne modtage og rumme den sandhedskerne, som 
ligger indgraveret i hver eneste af os, og ønske, 
at den Allestedsnærværende Sandhedens Ånd må 
tilkendegive for os, hvad end den finder betime¬ 
ligt — både med hensyn til sit virke i universet 
og i menneskehedens hjerter i dag — og at den 
vil vise hver enkelt af os, hvordan hver især bedst 
skal udføre den del af opgaven, der er lagt hen 
til ham — i den fælles vandring frem imod at 
tænde stråleglansen for den ny tid. 

—/A.V. 


Våben alene er ikke nok til at holde fred — 
det må holdes af mennesker. 

(John F. Kennedy). 


Har man meget , så går det til , har man 
lidety så slår det til. 

(Dansk ordsprog). 


☆ 


☆ 


Den er ung nok , som er sund, og den er rig 
noky som er uden gæld. 

Dansk ordsprog. 


Åh jay — tilværelsen er dog forskellig fra alt 
andet. 

Storm P. 

DIVERSE 


Adamski i Rom 


Da følgende brev, som er skrevet af en af 
George Adamskis kontakter her i Europa, giver 
visse supplerende detailler i forbindelse med Adam¬ 
skis meget omtalte besøg hos paven i Rom, er vi 
blevet opfordret til at bringe det her i oversæt¬ 
telse. Red. 

Til redaktionen. 

George Adamskis død og Desmond Leslies min¬ 
deartikel fik mig til at erindre de sidste få dage, 
jeg tilbragte med mr. Adamski i Rom i maj/juni 
1963. Eftersom han nu er død, mener jeg, at jeg 
nu har ret til at give en beretning om hændel¬ 
serne den gang, og at Deres læsere kunne tæn¬ 
kes at være interesserede i det. 

Jeg havde ledsaget George til Rom allerede i 
1959, og jeg husker stadig hans brændende ønske 
om at møde paven, Pius, til en privat samtale. 
Dette mål blev imidlertid ikke nået i 1959. Jeg 
var derfor bange for, at George også i 1963 ville 
blive skuffet. Han ankom til Basel sammen med 
mrs. May Morlet fra Antwerpen. Da han var fast 
besluttet på at tage til Rom, indvilligede hun og 
jeg i at dele udgifterne og lade ham prøve lykken 
igen, denne gang med pave Johannes XXIII. 
George fortalte mig, at han var temmelig sikker 
på at blive modtaget, og at han skulle aflevere en 
personlig meddelelse til paven, en meddelelse, som 
han havde modtaget i København nogle få uger 
tidligere. Han sagde endvidere, at han skulle være 
foran St. Peters kirken om fredagen, d. 31. maj, 
kl. 11,00. 

Vi bragte ham derhen i tide. Da vi ankom til 
trappen, som fører op til Peterskirken, så George 
sig omkring og sagde efter nogle få sekunders for¬ 
løb: »Jeg kan se manden, vent på mig her igen 
om en times tid«. Så gik han hurtigt fra os, gen¬ 
nem mylderet, hen mod den venstre side af dom¬ 


kirkens indgang. Jeg havde set til højre, fordi jeg 
forventede, at han ville få adgang gennem den 
port, hvor Schweizergardisterne er posteret. Geor¬ 
ge gik imidlertid over til venstre, hvor jeg for 
første gang bemærkede en trædør, omkring hun¬ 
drede meter fra det sted, hvor vi stod. Denne 
dør stod en smule på klem, og en mand stod ved 
siden af den, øjensynligt på udkig efter nogen. 
Han var iført mørkt tøj, men det var ikke nogen 
præstekjole. På hans bryst så jeg en eller anden 
slags kulørt skinnende materiale, enten noget af 
en silkevest eller en metalplade af en slags. Far¬ 
verne var rød og grøn. Der var et mylder af 
mennesker imellem os. Men dette er, hvad jeg så. 

May og jeg gik ind i domkirken og bagefter 
ind på en café. Vi følte os spændte, selv om vi 
vidste, at det, at George havde fået adgang til 
Vatikanet ikke var ensbetydende med, at han 
kunne komme til at besøge paven selv. Morgen¬ 
aviserne havde bragt dårlige nyheder om hans 
helbredstilstand. Jeg noterede mig imidlertid i min 
hukommelse, at det, at han (Adamski) blev mod¬ 
taget ved en anden end den sædvanlige indgang, 
ville betyde, at han ikke ville blive opført på 
listen over de daglige besøgende. Dette forekom 
mig interessant. 

Da vi en time senere igen mødte George, skulle 
alle vore bekymringer forsvinde. Hans ansigt strå¬ 
lede af glæde, og hans brune øjne skinnede som 
to ædle topaser. Det vil jeg aldrig glemme. »Jeg 
har set paven«, sagde han langsomt, men trium¬ 
ferende med sin dybe stemme. »Han talte med 
mig, jeg gav ham meddelelsen, og han gav mig 
sin velsignelse. Så I kan forstå, at vi har opnået 
noget, når det kommer til stykket. Vor rejse var 
ikke (forgæves? — dette mangler, o.a.). 

Han fortalte os, at samtalen kun havde varet 
nogle få minutter, men bagefter havde han til- 

bragt en betragtelig tid med den mand, som havde 
modtaget ham. Jeg spurgte ham (Adamski) om 
han var en rummand. Han sagde: »Ja, det tror 
jeg, i det mindste fik jeg det indtryk«. Han syn¬ 
tes at have nær tilknytning til paven, en slags grå 
eminence, sagde han, og han vidste besked med 
en masse. George nævnte også, at paven ikke 
boede i de værelser, som det er meddelt offent¬ 
ligheden i pressen, vendt mod St. Peters pladsen, 
men at hans soveværelses-vinduer vendte ud mod 
Vatikanets have. Han tilføjede i fortrolighed: »Pa¬ 
ven er ikke nogen døende mand, hvis I spørger 
mig. Det er rigtigt, at han er meget svag, for 
han kan ikke spise, men hans hud er fin som et 
barns, endog en smule rosenrød. Jeg har set folk, 
som er døde af mavekræft. Deres hud så helt 
anderledes ud. Og de har ikke engang forsøgt at 
operere paven. Han er ikke for gammel til det. 
Harry Truman gennemgik denne operation, da 
han var firs«. 

Den selvsamme aften fortalte de romske aviser 
om den gode dag, paven havde haft, og de nævnte 
endog hans forbedrede hudfarve. Lørdagens før¬ 
ste meddelelser var imidlertid værre end nogen¬ 
sinde. 

Da den første ophidselse havde lagt sig, spurgte 
jeg George, hvad han ville sige til at få frokost. 
Han var glad for forslaget, og gik hen på en dej¬ 
lig restaurant. George bestilte en bøf med løg, 
(onions), men ingen af tjenerne kendte dette en¬ 
gelske ord. Og eftersom hverken May eller jeg 
kunne huske det italienske ord for det, tog det 
os en rum tid at opfylde hans ønske. 

Det var ved frokosten næste dag, at George 
pludselig, ud fra sin brystlomme tog en slags pla¬ 
stic-pung, meget lille og med en ganske enestående 
inskription under et gennemsigtigt, indlagt stykke. 
Den var skrevet med pen, med bogstaver jeg al¬ 
drig før havde set. Det er sikkert, at de hverken 
var romerske eller gotiske, ej heller var de russi¬ 
ske, kinesiske, japanske eller arabiske. Nedenunder 
denne inskription stod datoen for mødet, skrevet 
på engelsk med romerske blokbogstaver. 

Da George åbnede denne pung, sad vi trold- 
bundne. Den allersmukkeste guld-medaille med pa¬ 
vens portræt var nedfældet i den beskedne pung. 
Det så for mig ud som en økumenisk (kirkelig) 
mønt, eller den kan have været af ældre dato. 
Jeg tog den i hånden og var forbløffet over dens 
vægt. Det er sikkert, den var i rent guld, i det 
mindste 18 karat, om ikke 22. (Da jeg er datter 
af en guldsmed, ved jeg ganske nøje, hvad jeg 
taler om). Denne mønt ville mindst koste mellem 
200 og 300 Schweizerfranc. George kunne givet¬ 


vis ikke have købt den. Han gik aldrig omkring 
med penge' på sig, og han kendte ikke engang 
forskel på møntsorterne. Og han havde aldrig 
været på gaden, uden i følge med os. 

Da jeg forlod ham i lufthavnen i Rom den 
følgende dag, var han stadig i sin glade sinds¬ 
stemning. De fotos, vi tog af ham, viser det klart. 
Jeg vidste, at jeg formentlig aldrig skulle se ham 
mere, men den kendsgerning, at jeg havde været 
ham til nogen hjælp i forbindelse med muliggørel- 
sen af dette møde, gjorde også mig glad. Og for 
første gang gik det op for mig, at George Adam¬ 
ski var missionær af en eller anden slags, skønt 
han aldrig havde betroet mig sine dybeste hemme¬ 
ligheder. 

Det står ikke til mig at bedømme, hvorvidt 
han var i stand til fuldstændigt at færdiggøre 
denne mission, og hvorvidt han holdt sig oppe 
på den standard, hans særlige opgave stillede, til 
sit sidste åndedrag. Men jeg ved, at han var ven¬ 
tet, og blev modtaget af Johannes XXIII tre dage 
før paven døde, pinsedag, den 3. juni 1963. Og 
jeg er derfor tilbøjelig til at tro, at der var andre 
betydningsfulde møder, i andre betydningsfulde 
bygninger, sådan som han fortalte mig. 

Lou Zinsstag, Gerbergasse 45, Basel, Schweiz. 
Kilde: FLYING SAUCER REVIEW, 
november-december 1965 /IOKj. 


Den vise foretrækker fremfor at sejre slet ikke 
at indlade sig i strid. 

da Rocke Foucauld. 

☆ 

Selv en enkel tanke bliver indviklet, når den 
meddeles et menneske, hvis tanker følger ind¬ 
viklede baner. 

Inayat Khan. 

Hynek kampagne for 
UFO-undersøgelser 


Et brev skrevet af dr. J. Allen Hynek, og som 
først blev afvist, er nu blevet offentliggjort i ok¬ 
tober nummeret (d. 21. okt.) af SCIENCE, der er 
organ for »The American Association for Advance- 
ment of Science«. Dr. Hynek, der er videnskabelig 
leder af det amerikanske luftvåbens UFO-program, 
erklærer, at han »ikke kan afvise UFO-fanomenet 
med et skuldertrak«. Dr. Hynek efterlyser en al¬ 
vorlig videnskabelig undersøgelse af de resterende 
»vanskelige« UFO-tilfælde. 

Da SCIENCE i første omgang afviste dr. Hy- 
neks brev i august måned, frigav han indholdet 
af brevet til pressen. Hans kommentarer blev ud¬ 
sendt over de nationale telegrambureauer. Den se¬ 
nere offentliggørelse af, at universitetet i Colorado 
skulle overtage UFO-undersøgelserne og en del 


spørgsmål stillet af pressen, fik imidlertid tids¬ 
skriftet til at skifte mening. 

I et senere interview i WASHINGTON POST, 
der kommenterer brevet i SCIENCE, henviser dr. 
Hynek til »flere hundrede« gode tilfælde (rappor¬ 
ter) i sit arkiv, som videnskabsmænd kunne stu¬ 
dere med udbytte. Han sagde, at mindst halvdelen 
af de uforklarlige tilfælde i luftvåbnets arkiver 
stammer fra »stabile og troværdige« mennesker, 
og anfører som argument en meget stor overens¬ 
stemmelse i beskrivelsen af objekterne og disses 
opførsel. 

NICAP er endvidere vidende om, at SATUR- 
DAY EVENING POST senere vil bringe en årti 
kel af dr. Hynek. 

UFO Investigator okt./nov. 66 /F.P. 


Nye bøger 


Forlaget PARTHENON, Hålsingborg, har netop 
udsendt to nye bind i sin serie af UFO-litteratur 
i svensk oversættelse. Det drejer sig denne gang 
om følgende. 

Wilbert B. Smith: 

»Fakta om flygande tefat och deras 
drivmetoder«. 

Blandt gamle ufologer vil Wilbert Smith’s navn 
være både velkendt og anset, og i sig selv anbe¬ 
faling nok for bogen. Lad os dog for en sikker¬ 
heds skyld minde om, at han havde elektrotek¬ 
nisk ingeniøruddannelse og de sidste år før sin 
alt for tidlige død i 1962 var chef for teleafdelin¬ 
gen under Canadas Kommunikationsministerium. I 
kraft af sin ansættelse under staten blev han leder 
af det Canadiske »Project Magnet«, der kan be¬ 
tegnes som verdens første officielle, videnskabelige 
undersøgelsesprojekt m.h.t. fartøjer af ikke-jordisk 
herkomst og de fysiske principper, der måtte være 
involveret, bl.a. geomagnetisme og gravotation. 


Bogen er en samling af foredrag, som Wilbert 
Smith har holdt, og rummer adskilligt stof til ef¬ 
tertanke, både for teknisk og filosofisk interesse¬ 
rede ufologer. 

Desværre er denne lille perle kun på 78 sider, 
men den nydelige indbinding og ikke mindst ind¬ 
holdet taget i betragtning, er bogen nu nok sin 
pris værd, hvorfor vi roligt kan anbefale den. De 
forholdsvis små oplag, man for sådanne værker 
må operere med i de skandinaviske lande, og — 
for danske læseres vedkommende — de ugunstige 
kursomregninger bør ikke regnes forlaget til last 
og afholde læserne fra at ofre sv.kr. 17.50 på 
sagen. 


Der er ikke noget , der hedder den starkeres 
ret; det hedder den starkeres pligt! 

Anon. 

Daniel W. Fry: 

» Utvecklingens kurva «. 

Heller ikke denne bogs forfatter behøver nogen 
større præsentation, idet de fleste ufologer vil gen¬ 
kende ham som raketingeniøren, der skrev en af 
de velkendte kontaktberetninger. Denne hans op¬ 
levelse ændrede hele hans løbebane. En bog, han 
skrev bl.a. på grundlag af sine indvundne erken¬ 
delser, indbragte ham i 1960 titlen af æresdoktor 
i filosofi ved St. Andrews University i London. 

Hvis Wilbert Smiths bog var sin pris værd, så 
er dette lille skrift det i endnu højere grad, men 
til gengæld kun for filosofisk interesserede. På 
disse 60 sider får man på letfattelig måde udpeget 
den vej og ledetråd, som al udvikling følger og 


må følge, hvadenten det drejer sig om videnska¬ 
ben, hele kulturer eller den enkeltes åndelige ud¬ 
vikling. Alt synes at følge den samme »udviklin¬ 
gens kurve«, der desværre alt for længe eller alt 
for ofte har været tabt af syne i den almindelige 
forvirring inden for filosofi, religion og åndsviden¬ 
skab, ja, ofte endda fornægtet. Bogen beskriver 
kort de forskellige stadier på denne kurve og på¬ 
viser, hvordan Jesus demonstrerede dem ét for ét 
som baggrund for sin påstand: »Jeg er vejen —«. 
Tankegangen i bogen har meget til fælles med 
yogafilosofi, og den, der er interesseret i en nøgle, 
der kan sætte mangt og meget på plads, kan her 
skaffe sig den formedelst sv.kr. 15.50. 

Begge bøger kan rekvireres direkte fra forlaget 
PARTHENON, Cederstromsgt. 4, Hånsingborg 6. 


UNIVERSAL LINK 

Da interessen for UL har vist sig at være tilstrækkelig stor, er det nu 
endeligt vedtaget at gøre originalmaterialerne tilgængelige på dansk. 
Vi har fundet det mest hensigtsmæssigt at lade første hefte indeholde 

Den oprindelige dokumentarberetning. 

Forskellige skrifter af betydning for forståelsen. 

En a jour føring med den seneste udvikling. 

Fremstillingsprisen for dette hefte vil formodentlig kunne holdes væ¬ 
sentligt under 10 kr. Det er så hensigten i hurtig rækkefølge at ud¬ 
sende flere hefter, der bringer seneste nyt og samtidig »haler« ind på 
de mellemliggende materialer. 

Første hefte skulle kunne foreligge inden næste nummer af UFO-NYT. 
Bestillinger sendes til 

SUFOI-Sjælland, 

Elmevej 2, 

Borup Sj. 

Tidligere modtagne bestillinger vil blive ekspederet, uden at fornyet 
henvendelse er nødvendig. 

SUFOI efterlyser 

foredragsholdere 

til at medvirke i oplysningsarbejdet om fænomenet 

»De flyvende tallerkener«. 

Er De interesseret, så skriv til UFO-NYT, Bakkedal, Uggeløse pr. 
Lynge. Følgende oplysninger ønskes: 

1. Navn og adresse. 

2. Eget motorkøretøj? 

3. Interesseområde i sagen. 

4. Uddannelse. 




Kontaktadresser i Norge 

pr. 1. jan. 1965. 

BERGEN: Nils Sælensminde, Fyllingen. 

— Ivar T. Martinsen, Welhavensgt. 66. 

— Wohlert Nielsen, Postbox 118, Hop st. 
BJERKREIM: Håkon Tjørn, Landsdal, 

BODØ: Knut Rønning, Elias Blix vei 19. 

DOKKA: Anders Frederiksen. 

GAMMERSVIK: Sigmund Simmenes. 

HARSTAD: Yngvar Hartvigsen, St. Olavs gate 20- 


HOKKSUND: M. Hallingstad. 

KONGSBERG: Oddbjørn Ersvik, Drammensveien. 

LOFOTEN: H. Normann Jensen, Box 28, Leknes i 
Lofoten. 

OPPDAL: Sverre Teveldal. 

OSLO: Nils Jacob Jacobsen, Disenveien 15, Oslo 5. 
PORSGRUNN: Hans E. Vaaga, Breidablikk. 

RINGERIKE: Tore Asal, Sandbråten, Åsa, 
Norderhov. 

SALHUS: Sveinung Nilsen, Salhus pr. Bergen. 
SKIEN: Per Landgraff Holm, Øvre Skotlandvei 6. 

STAVANGER: Trond Lauvås, Stavanger Tekniske 
Skole, tlf. efter kl. 16,00 3 13 68. 

SVOLVÆR: Terje Andreassen, adr. i månedene 
mårs, april, august, september, oktober: Svolvær. 
Forøvrig: Stud. heim Althaus, 53 Bonn, Koblen- 
zerstrasse 129, Tyskland. 

SØNDRE HØLAND: Kr. Ydersbond, Hemnes. 
TRONDHEIM: Viktor Furnes, Knudssøns gate 6. 
TROMSØ: Arnold Lockertsen, Guleng gård. 
TROMS FORØVRIG: Asbjørn Hegge, Boks 347, 
Sætermoen. 

TØNSBERG: Arne Foss, Utsiktsveien 3, Teie pr. 
Tønsberg. 

VIKESÅ: Arnfinn Austrumdal. 

Kontaktadresser i Danmark 

pr. 1. aug. 1965. 

København og omegn. 

BREDE: Finn Madsen, Lystoftevej 20B, Lyngby. 

BRØNSHØJ: Henry Haugård, Bækkeskovvej 22. 

DRAGØR: John Petersen, Sophus Falcks Allé 13, 
tlf. (01) 53 10 35. 

KASTRUP: Inger Larsen, Soldugvej 17. 

TÅRNBY: Erling Jensen, Ingstrup Allé 35, Ka¬ 
strup, tlf. (01) 51 11 41. 

KBH. V: S. Olsen, Skt. Paulsgade 14, tlf. MI 9407. 

KBH. V: H. Heiden, Flensborggade 32, VE 918y. 

Sjælland og Lolland-Falster. 

BIRKERØD: Kirsten Benn, Stationsvej 3, 
tlf. (01) 81 33 92. 

BORUP: Børge Jensen, Elmevej 2, tlf. (03 626)101. 

FLØNG pr. Hedehusene: Sv. Larsen, Bakkevej 1. 

FREDERIKSVÆRK: A. Hauser, Birkevej 63. 

FØLLENSLEV: H. Olrik, Græsmarken. 

HOLBÆK: Finn Nielsen, Chr. Hansensvej 19 B, 
tlf. 1364. 

HØRSHOLM: X. P. Madsen, Bakkehave 8, 
tlf. (01) 86 16 77. 

LOV: M. Larsen, »Vildbanehøj«, tlf. (03 740), 
Vesterborg 63. 

NAKSKOV: Ole Henningsen, Fayesvej 39. 

NÆSTVED: Kristen Kristensen, Jørgen Jensensvej 
57, tlf. (03) 72 12 53. 

SLAGELSE: Leif Jørgensen, Skælskørvej 55. 

ST. HEDDINGE: Karl Hansen, »Kræmmergår¬ 
den«, tlf. (03 705) 551. 

ST. MERLØSE: Sv. Jensen, Stenlillevej, 
tlf. (03 601) 182. 

SVINNINGE: A. Hervik, »Birkholm«, 
tlf. (03 465) 461. 

VEDBÆK: Jørgen F. Jensen, Stationsvej 13. 

Jylland. 

ÅBYHØJ: E. Gundersen, H. C. Andersensvej 11, 
tlf. (061) 5 85 61. 

FASTERHOLT ST.: Jens P. Hansen. 

FREDERICIA: P. M. Frederiksen, Chr. Richardts- 
vej 11 A, tlf. (059) 2 23 27. 


GRENÅ: Richard Olsen, Lillegade 42, 
tlf. (063) 2 13 47. 

KOLDING: G. Th. Jensen, Åbenråvej 43, 
tlf. (055) 2 32 93. 

LEMVIG: Inger Bech Rasmussen, Guldbæksminde, 
Trelborg, Gudum pr. Lemvig, 
tlf. Fabjerg (078) 4 21 11. 

NIBE: N. Nielsen, Hovvej 8 (Box 3). 

NØRRESUNDBY: Willy B. Nielsen, Skansevej 52. 

RANDERS: A. C. Therkildsen, Bøsbrovej 29 B, 
tlf. (064) 2 92 98. 

SILKEBORG: Jørgen Andersen, Glentevej 37, 
tlf. 1322. 

STENDERUP pr. Toftlund: Tage Lau. 

STRUER: J. P. Christensen, Søndergade 56. 

THISTED: O. B. Nielsen, Hundborgvej 81, 
tlf. 1604. 

VIBORG: P. Reffskier, Vestergade 8, tlf. 221. 

Fyn og øerne. 

KORUP: E. Hviid Steengård, Rønnevej 2. 

NYBORG: K. Aa. Balsløv, Bregnevej 14. 

ODENSE: E. Hviid Steengård, Rugårdsvej 167, 
tlf. (09) 12 28 35. 

SVENDBORG: Frank Lerbæk, 

Sanddalsparken 6, 2. sal t.h., tlf. (09) 21 34 76. 


Meddelese fra 
NORSK UFO - BULLETIN 

Vi takker for det gamle år og for Deres 
interesse. Imidlertid beklager vi å måtte 
meddele, at interessen desverre ikke har 
vist seg å være stor nok til, at en fort- 
settelse av driften er praktisk gjennom- 
førlig. 

Vi vil sørge for at forskudd for abonne¬ 
ment 1967 vil bli tilbakebetalt i løpet av 
februar / mårs. Eventuelle observasjoner 
og manuskripter bedes herefter tilsendt 
herværende tidskrift, som vi gir vår ufor¬ 
beholdne støtte. 

Krarupvej 7, Brønshøj, Købenb., Danmark. 
12. januar 1967. 

I. T. Marti ns en. 





UFO NYT 


Husk at forny abonnementet på UFO-NYT! 

Prisen er stadig 24 kroner om året. 

UFO-NYT, Regnskabskontoret, 

Irma Andersen, 

Borgmestervangen 8, Randers. 

Giro nr. 11 77 25. 

VÆR MED TIL AT SKAFFE UFO-NYT FLERE ABONNENTER. 

★ ★ ★ 

UFO billedhefte 

SUFOI kan nu levere den nye brochure, BILLEDHEFTET på 40 
sider. Heftet er i samme format som UFO-ORIENTERING og 
trykt på samme slags papir. Trods store udgifter til fremstilling 
af klicheer er prisen kun 3 kr. pr. stk. BILLEDHEFTET, der er 
et værdifuldt supplement til UFO-ORIENTERING, kan bestil¬ 
les ved: 

UFO-NYT, Regnskabskontoret, 

Irma Andersen, 

Borgmestervangen 8, Randers. 

Giro nr. 11 77 25. 

Ved bestillinger på 3 stk. og derunder skal yderligere beregnes 
porto på 80 øre, som venligst bedes gireret sammen med beløbet 
for billedhæfterne. F.P. 








